Voda zrenjaninska nasušna (VIDEO) - Vojvođanski istraživačko-analitički centar "VOICE"\nVoda zrenjaninska nasušna (VIDEO)\n02. Avg 2021. Analitički članci\nZahtev učesnika protesta #zrenjaninjezedan održanog u subotu je “ 2l pijaće vode po glavi stanovnika dnevno dok se ne reši fijasko sa fabrikom i dok ne poteče čista pijaća voda. Zahtev stupa na snagu ODMAH!” Drugi zahtev odnosi se na one koji su proćerdali ogroman novac građana pod izgovorom da će se fabrika izgraditi: “ZAHTEVAMO ODGOVORNOST za fijasko sa fabrikom vode, odgovornost svih koji su u tome učestvovali.” Kao sledeći korak građani, NVO i političke partije koje organizuju protest su na svojim FB profilima podelili obaveštenje da će – ukoliko se zahtevi uskoro ne ispune – “radikalizovati proteste i pokrenuti pojedinačne i grupne tužbe građana za naknadu štete”.\nU februaru 2020. su zbog zloupotrebe službenog položaja privedene tri osobe. Nenad Obradović, direktor kompanije Synertech, (zastupao i Gruppo Zilio i Gruppo Zilio SPA), Ivan Dević, bivši pomoćnik gradonačelnika Zrenjanina zadužen za investicije i bivše odgovorno lice JKP “Vodovod i kanalizacija” i Goran Tajdić zamenik odgovornog lica i bivše odgovorno lice u zrenjaninskom JKP “Vodovod i kanalizacija”. Međutim, “zbog obimosti i složenosti predmeta” istraga još uvek nije završena, niti je optužnica podignuta.


Ministri EU u ponedjeljak o BiH: Njemačka za sankcije RS-u | Kakanj-X\nMinistri EU u ponedjeljak o BiH: Njemačka za sankcije RS-u\nMinistri vanjskih poslova EU ċe na sastanku 15. novembra, raspravljati o prilikama na Zapadnom Balkanu, sa posebnim fokusom na BiH i odnose između Srbije i Kosova.\nPrema saznanjima RSE, Njemačka je insistirala da Bosna i Hercegovina bude glavni fokus na raspravi. Diplomatski izvori su potvrdili da je iz Berlina najavljeno da bi šef njemačke diplomatije spomenuo moguċnost sankcija protiv politčara u bh. entitetu Republici Srpskoj koji izjavama i akcijama ugrožavaju Daytonski sporazum.\nMeđutim, kako je objašnjeno za RSE, pitanje sankcija je veoma kompleksno i zahtijeva široku raspravu unutar EU te konsenzus među državama članicama, stoga se na satanku 15. novembra ne mogu očekivati odluke osim takozvanog „opipavanja terena” kako bi Brisel mogao reagovati ako Milorad Dodik, član Predsjedništva BiH, nastavi sa akcijama.


Kompletna rekonstrukcija Narodnog muzeja do 10. maja - Istinomer\n„Tema je, na primer, kada će biti otvoren Narodni muzej u Beogradu? Odgovor glasi: Muzej savremene umetnosti – 20. oktobar 2015, dok će kompletna rekonstrukcija Narodnog muzeja biti završena do 10. maja 2016. godine.“\nDanas bi, bar prema obećanju ministra kulture i informisanja Ivana Tasovca, trebalo da se završi agonija duga 13 godina i da se konačno saopšti da je rekonstrukcija Narodnog muzeja završena. Međutim, to se ipak neće dogoditi ni danas, a sudeći po tome da je ugovor o izvođenju radova na restauraciji, sanaciji i adaptaciji Narodnog muzeja potpisan tek pre pet dana, očigledno je da ovu vest nećemo skoro dočekati. Iz tog razloga, obećanje ministra Ivana Tasovca ocenjujemo kao neispunjeno.\nNarodni muzej je sa beogradskim građevinskim preduzećem „Koto“ potpisao ugovor 5. maja, a ovo preduzeće je prošle godine bilo zaduženo i za rekonstrukciju fasade ovog muzeja.\n(Večernje novosti, 7.9.2015)\n„Proteklih 240 dana, 130 angažovanih ljudi su i po tropskim vrućinama radili, osvajajući metar po metar fasade Narodnog muzeja, koja ukupno ima 4.200 kvadratnih metara i 276 prozora“, rekao je Tasovac nakon završene rekonstrukcije fasade.\nPre nešto više od godinu dana, ministar Tasovac je kao znak da će se njegovo obećanje obistiniti postavio i časovnike ispred Narodnog muzeja i Muzeja savremene umetnosti, koji su odbrojavali vreme do otvaranja ovih muzeja. Ipak, i mnogo pre nego što su časovnici otkucali i nakon što je svima bilo jasno da se ni nakon otkucavanja neće dogoditi ništa, ministar Tasovac je pokušao da se opravda činjenicom da „mnoge stvari u ovoj zemlji kasne“.\n„Prihvatam grešku što sam stavio satove, ali mi je žao što ih nisam stavio da otkucavaju koliko godina ne rade ti muzeji. Imamo u potpunosti dovoljno novca da se završe oba muzeja.“\nMinistar Ivan Tasovac i direktorka Narodnog muzeja Bojana Borić-Brešković aktiviraju sat ispred Narodnog muzeja / Foto: FoNet\nSat ispred Muzeja savremene umetnosti otkucao je još prošle godine u oktobru, muzej nije otvoren, a ministar je i za ovo obećanje dobio ocenu neispunjeno.\nI premijer Aleksandar Vučić je u svom ekspozeu obećao da će njegova vlada obnoviti Narodni muzej, koji kako je rekao „na sramotu svih nas stoji zatvoren skoro deceniju“.\n„Ne želim nikoga da krivim za to što je muzej godinama zatvoren, ali ne bih se dobro osećao kao političar kada Narodni muzej ne bi bio ponovo otvoren za vreme mandata ove vlade.“\nMeđutim, sada je već očigledno da ni još uvek aktuelna tehnička vlada neće moći da se pohvali da je za vreme njenog mandata otvoren muzej na čije se otvaranje čeka 13 godina.\nNarodni muzej će ipak dočekati neku novu vladu, a Istinomer u tajmlajnu podseća na to koje su vlade prethodnih godina obećavale rekonstrukciju ovog muzeja.\nAleksandar Vučić Narodni muzej Muzej savremene umetnosti


Liga Evrope: Zvezda i Vojvodina traže prolaz - Evrokupovi, Fudbal, Top News\nSite Default 08.08.2013., 12:18\nFudbaleri Crvene zvezde i Vojvodine večeras igraju revanš utakmice trećeg kola kvalifikacija za Ligu Evrope, a treneri oba tima, Slaviša Stojanović i Marko Nikolić, veruju da njihovi izabranici mogu da izbore baraž za drugo po važnosti evropsko klupsko takmičenje.\nStojanović je istakao da njegov tim ne sme da podlegne atmosferi, već da strpljivom igrom pokuša da pobedi Černomorec i izbori plasman u narednu rundu takmičenja.\n„Moramo da budemo strpljivi, jer protivnik svaku grešku kažnjava, a u to smo mogli da se uverimo u prvom meču. Moramo da povećamo agresivnost i ne sme da nas zavede atmosfera na tribinama. Bilo bi dobro da odmah postignemo gol, ali fudbal se igra 90 minuta“, rekao je Stojanović.\nOn je dodao da su svi igrači, osim Mijailovića, zdravi i da konkurišu za večerašnju utakmicu.\n„Kristalno je jasno šta treba da uradimo ako želimo da prođemo dalje. Imali smo vremena da se odmorimo i spremimo za meč. Očekuje nas težak posao, ubeđen sam da ćemo dati maksimum, a posle utakmice ćemo podvući crtu i videćemo da li je to bilo dovoljno“, zaključio je Stojanović.\nVojvodina je u Novom Sadu ispustila pobedu protiv Burse u samom finišu utakmice, ali trener Nikolić smatra da šansa za baraž nikako nije izgubljena.\n“Ništa još nije gotovo. Rekao sam to i na kraju prve utakmice, a ponavljam i sada. Svi smo svesni kvaliteta protivnika, međutim, smatram da imamo šanse, a naši aduti su zajedništvo na terenu, disciplina i velika želja igrača da pruže maksimum. Ne mislimo da je gostovanje u Turskoj nemoguća misija i učinićemo sve da posle mnogo godina dovedemo Vojvodinu na korak od grupne faze Lige Evrope“, rekao je Nikolić.\nU revanš utakmicma trećeg kola kvalifikacija za Ligu Evrope Bursa i Vojvodina sastaju se večeras od 19.30, a Crvena zvezda i Černomorec od 20.30 sati.\nPrethodna vest Orlovi zadržali 41. poziciju\nSledeća vest Savović: Imamo odgovornost prema crveno-belom dresu\nOrlovi zadržali 41. poziciju


Vesti online / Vesti / Ex YU / Mladi Slovenci za izlazak iz EU, stariji za ostanak\nMladi Slovenci za izlazak iz EU, stariji za ostanak\nKada bi danas imali referendum o ostanku ili izlasku iz Evropske unije, Slovenci bi se odlučili za ostanak, pokazala je anketa ljubljanskog lista "Delo". Međutim, svaki drugi birač u starosnoj kategoriji od 18 do 24 godine, podržao bi izlazak iz EU na takvom referendumu.\nNisu svi Slovenci oduševljeni Unijom\nProtiv Slogzita bi glasalo 60 odsto birača ove države od dva miliona stanovnika, koja je u EU ušla 2004. i znatno profitirala od zajedničkih evropskih fondova, 25 odsto bi podržalo izlazak i prestanak članstva, dok je 15 odsto neopredeljenih, pokazalo je ispitivanje na nacionalnom uzorku, sprovedeno na 400 ispitanika.\nUlazak Slovenije u Evropsku uniju je na referendumu 23. marta 2003. podržalo 89,64 odsto birača koji su izašli na birališta, zbog dominantne ocene da je to ključni cilj države nastale 12 godina ranije.\nDa je EU imala dobar uticaj na razvoj Slovenije, ocenilo je 44 odsto ispitanika ankete "Dela", dok ih samo četvrtina smatra kako je taj uticaj bio negativan.\nVeliki broj mladih koji nisu za ostanak svoje zemlje u EU, tumači se natprosečnom nezaposlenošću među tom populacijom i njihovim nezadovoljstvom aktuelnom politikom, ali i Unijom za koju smatraju da je posredni krivac za "deindustrijalizaciju" Evrope i gubitak radnih mesta, navode agencije.\nEX YU Slovenci štite jezik od engleskog i hrvatskog\nŠOUBIZNIS Čak Noris umesto policije na granici sa Slovenijom (FOTO)\nPonedeljak 04.07.2016. 16:51\n"Slogzit" :D))) Frankfurt, Osnabrück, Saarbrücken - sve gradovi na "mostu" :D), nego pede rcino, zasto si izbrisao komentare gde je bilo vidljivo koliko si ispao glupson??


U Kragujevcu više pozitivnih među ponovo testiranima nego novoobolelih - iKragujevac\nsreda, 12 avgust 2020 15:02\nOd početka avgusta u KOVID-ambulanti Doma zdravlja u Kragujevcu uzeti su uzorci 1.440 osoba, a korona virus je potvrđen kod 390, od čega su više od polovine uzroci ponovno testiranih osoba.\nPortparolka Doma zdravlja, Danijela Petrović, izjavila je za agenciju Beta da se poslednih desetak dana KOVID-ambulanti javlja manje ljudi - 90 do 130 dnevno, i da je opao broj broj pacijenata koji se upućuju u bolnicu.\n"U ovom periodu bilo je više pozitivnih pacijenata koji su bili ponovo testirani, nego novooinficiranih. Ovaj virus dugo opstaje u gornjim respiratornim putevima, pa je zato dosta pozitivnih i posle dva ponovljena testiranja", rekla je Petrović.\nPo njenim rečima, primetno je da se više pacijenata javlja s blažim simptomima infekcije.\nOcenila je da se virus "stišava", ali da je vrlo važno da se građani ne opuštaju i nastave da poštuju sve mere prevencije širenja zaraze, kao što su korišćenje maski u zatvorenom prostoru, držanje propisane distance, pranje ruku i dezinfekcija.\nRekla je da zdravstveni radnici u ambulanti rade u "skafanderima" i "daju sve od sebe", pa bi i građani trebalo da daju svoj doprinos borbi protiv širenja infekcije tako što će poštovati propisane mere.


8. jul 2013. Predsednik Narodne skupštine primio u oproštajnu posetu ambasadora Republike Hrvatske u Srbiji\nPredsednik Narodne skupštine primio ambasadora Republike Hrvatske u Srbiji\nPredsednik Narodne skupštine dr Nebojša Stefanović primio je ambasadora Republike Hrvatske Nj.E. Željka Kuprešaka u oproštajnu posetu.\nAmbasador Kuprešak je konstatovao da se u odnosima Srbije i Hrvatske, u protekle četiri godine, koliko je trajao njegov mandat u Beogradu, dosta toga promenilo i da su redovni i učestali kontakti i sastanci visokih i najviših državnih zvaničnika dve zemlje postali uobičajeni dodavši da je i lično ponosan zbog tako pozitivnog razvoja odnosa. Kuprešak je rekao da nastupa nova faza u odnosima dve zemlje ulaskom Hrvatske u Evropsku uniju i dodao da se prevashodno mora misliti o budućnosti. Ambasador Hrvatske je naglasio da je veliki zagovornih evropskih integracija Srbije i da će Hrvatska i dalje tom procesu pružati punu podršku Srbiji, ocenivši da čitav region, pa samim tim i Hrvatska imaju interes da Srbija bude stabilna i prosperitetna zemlja. Osvrćući se na otvorena pitanja u odnosima dve države Kuprešak je izrazio očekivanje da će ona biti rešena za dobrobit naroda koji žive u Srbiji i Hrvatskoj, rekavši da Hrvatska nije učinila sve na povratku hrvatskih državljana srpske nacionalnosti, ali da je razlog za to ekonomska situacija, izražavajući nadu da će se pronaći kompromisno rešenje jer su ljudska prava nedeljiva. Ambasador Hrvatske je ponovio poziv predsedniku Narodne skupštine da poseti Hrvatsku, ali i da se uspostavi bliža saradnja parlamentarnih odbora, gde bi Sabor Hrvatske, odnosno resorni odbori mogli da prenesu iskustva u pregovorima sa Evropskom unijom.\nPredsednik Narodne skupštine je rekao da je imao nekoliko susreta sa predsednikom Sabora i da je čestitao na ulasku Hrvatske u Evropsku uniju. Stefanović je konstatovao da su naši odnosi bili opterećeni otvorenim pitanjima među kojima je pravo na povraćaj imovine Srbima iz Hrvatske, ali da je važno da se na rešavanju tih otvorenih pitanja radi. Predsednik skupštine je posebno naglasio činjenicu da se treba ugledati na put Hrvatske u Evropsku uniju u dodao da je jedan od prioriteta Srbije, pored evropskih integracija i regionalna saradnja, stabilnost i ekonomska perspektiva. Stefanović je ocenio da je vreme da počnemo da razmišljamo i o zajedničkom nastupu na trećim tržištima, kada je u pitanju ekonomija ali da nam je takođe značajna saradnja po pitanju evropskih integracija jer je potrebno usaglasiti sa zemljama članicama Evropske unije 140 hiljada stranica dokumenata u preko 10 hiljada dokumenata.\nPredsednik Narodne skupštine je dodao da će Narodna skupština evropskim integracijama imati pro aktivnu ulogu. Ocenivši da su regionalne inicijative i zajednički nastup zasnovan na minimumu interesa svih u regionu svima doneo korist zaključivši da bez obzira na sve prepreke i prošlost postoje svi uslovi za buduću uspešnu saradnju.\nStefanović je prihvatio poziv da učini posetu Zagrebu, dodavši da bi prenošenje iskustava iz pregovora Hrvatske sa Evropskom unijom bilo od velikog značaja za naš parlament.


Obustavljena izgradnja i popravka skoro svih saobraćajnica u Srbiji\nRupe na putevima i u budžetu\nZa održavanje autoputeva potrebno je 660 miliona, a za investicije 2,7 milijardi dinara, kažu u Republičkoj direkciji za puteve\nBEOGRAD - Za radove na srpskim putevima već nekoliko meseci nema ni dinara pošto je na računu Republičke direkcije za puteve za takve investicije "nula", upozorava Milutin Štrbić, načelnik odeljenja za autoputeve ove direkcije.\n- Takav "koncept" poguban je za našu putnu privredu, za preduzeća koja rade u ovoj delatnosti, za putnike, a da ne pričamo o tome koliko će se povećati šteta zbog neblagovremenog i neadekvatnog održavanja. Za svaki neuloženi dinar u tekućoj godini, u sledećoj treba uložiti do 1,50 dinara više - naglašava Štrbić.\nU decembru prošle godine Republička direkcija za puteve donela je odluku o obustavi radova na svim investicionim projektima koji se finansiraju iz budžeta Direkcije. Taj nalog obnovljen je u martu ove godine zbog daljeg nedostatka sredstva za finansiranje. Sada se vode razgovori na nivou Vlade Srbije, ministarstava finansija i kapitalnih investicija i Direkcije za puteve o načinu obezbeđenja novca.\nRepublička direkcija za puteve ispostavila je zahtev za 660 miliona dinara koji će se iskoristiti za održavanje autoputeva, a 2,7 milijardi potrebno je za investicije samo na autoputevima. Trenutno stanje u budžetu Direkcije je takvo da, kada se odbiju dugovanja, dospele rate i ostali troškovi, za održavanje putne mreže ostaje samo 30 odsto.\n- Prateće posledice besparice su i povećani troškovi zbog odštetnih zahteva izvođača radova, obustave posla i neadekvatna konzervacija, pa do toga da će ta preduzeća morati da otpuštaju zaposlene i da se zadužuju kod komercijalnih banaka da bi ostala likvidna. Osim toga, ugovori o davanju kredita evropskih institucija obavezali su Vladu Srbije da poveća izdvajanja iz budžeta ili da pronađe druge izvore za putnu privredu. Ako država to ne obezbedi, gubi poverenje, pa će se suziti i mogućnosti za dobijanje novih pozajmica - kaže Štrbić.\nInače, u ovo vreme radovi bi trebalo da teku punom parom, kako na autoputu Novi Sad-Beograd, tako i na drugim deonicama. Iskrsao je problem i kod izgradnje leve trake autoputa, na izlasku iz Novog Sada do mosta Beška, jer Ministarstvo finansija nije potpisalo kredit Evropske investicione banke i Evropske banke za rekonstrukciju i razvoj, koji iznosi blizu 200 miliona evra.\nU Direkciji očekuju da će se to, ipak, desiti uskoro i da će kredit postati dostupan ovog meseca. "Imamo apsurdnu situaciju, završili smo tendere, imamo potpisane ugovore, odabrane izvođače, a ne možemo da počnemo s radovima. Niz tendera je u toku, ali ni njih ne možemo da sprovedemo bez saglasnosti Ministarstva finansija - objašnjava Štrbić.\nČeka se i početak rehabilitacije desne trake od Novog Sada do Beograda u punoj dužini, uključujući rehabilitaciju svih objekata. Negde se ipak nešto radi, pa je tako na autoputu Beograd-Niš, na deonici od Požarevca do Velike Plane, u toku rehabilitacija, kao i na deonici od granice sa Hrvatskom do Beograda.\nUz sve nevolje i kolotrazi\nPošto se na potezu Novi Sad-Beograd saobraćaj odvija uz zatvoren sistem naplate putarine, rekonstruisaće se šest postojećih petlji. Zatvoren sistem putarine ne postoji ni na jednom autoputu u Srbiji, osim na ovom delu. "Zato se neki od Novog Sada do Beograda voze džabe, a neki plaćaju više za kraće deonice", kaže Štrbić.\nKolotrazi na desnoj traci od Dunava do Beograda u najgorem su stanju, čak ne bi bilo ni isplativo da se privremeno saniraju.\nKraj sukoba u Mobtelu?\nKrediti za adaptaciju stanova


Meta predstavila najbrži AI superkompjuter na svijetu - BIGportal.ba\n25 Januara, 2022 25 Januara, 2022 036\nMeta je predstavila superkompjuter AI Research SuperCluster (RSC) za koji kaže da će biti najbrži na svijetu kada bude potpuno završen sredinom godine.\nKompanija je saopštila da će sledeću generaciju veštačke inteligencije otključati moćni superkompjuteri koji mogu da obavljaju kvintilione operacija u sekundi, poput RSC-a.\nSa RSC-om, Meta se nada da će izgraditi bolje AI modele koji mogu učiti iz triliona primera. Rečeno je da će pomoći u izgradnji tehnologija za metaverzum, na koji Meta sada obraća posebnu pažnju, gde veruje da će aplikacije i proizvodi vođeni veštačkom inteligencijom igrati važnu ulogu.\nKomentarišući RSC, kompanija Meta je izjavila:\n„Sa RSC-om možemo brže da obučimo modele koji koriste multimodalne signale da bi utvrdili da li su radnja, zvuk ili slika štetni ili benigni. Ovo istraživanje ne samo da će pomoći da ljudi budu bezbedni na našim uslugama danas, već i u budućnosti, dok gradimo metaverzum. Kako RSC prelazi u svoju sledeću fazu, planiramo da postane veći i moćniji, dok počinjemo da postavljamo temelje za metaverzum.”\nŠto se tiče hardvera, RSC pokreće 760 NVIDIA DGX A100 sistem, sa ukupno 6.080 GPU-a. Svaki od GPU-a komunicira koristeći NVIDIA Quantum 200 Gb/s InfiniBand dva nivoa Clos-a. Što se tiče skladištenja, RSC ima 175 petabajta Pure Storage FlashArray-a, 46 petabajta keš memorije u Penguin Computing Altus sistemima i 10 petabajta Pure Storage FlashBlade. Ako vas interesuje više detalja o ovom AI superkompjuteru kompanije Meta, obavezno pročitajte sve detalje na njihovom blogu.


Republika / Kao da je Kembridž u pitanju: Đorđević kaže da su ga tri osobe pretukle zbog kupovine "Megatrenda"\n"Mića Jovanović mi je juče upao u kancelariju u rektoratu i tražio da odustanem od ugovora milom ili silom" tvrdi nesuđeni kupac Univerziteta "Megatrend" Dejan Đorđević.\nPovodom jučerašnjih navoda da Mića Jovanović odustaje od prodaje i da Megatrend Univerzitet ipak neće promeniti vlasnika, Dejan Đorđević kaže da Jovanović pokušava da raskine ugovor preko medija, ali da je ugovor potpisan i da je važeći.\nAli, ugovor je već potpisan, i na snazi je, kaže Đorđević. Pregovori oko prodaje Megatrenda trajali su, dodaje, skoro dve godine, a tokom tog perioda "sastajali smo se u i Kanu i u Nemačkoj".\nĐorđević opominje da je prevara krivično delo\nInače, Dejan Đorđević je u razgovoru tvrdi da su ga, tokom pre podneva, neposredno pre nego što smo ga pozvali, "tri osobe fizički napale isped zgrade".\nU kojoj meri je povređen, šta se tačno dogodilo, nije mogao kaže, rekavši da je "uzdrman i potresen".\nKako je kasnije dodao, policiju u tom trenutku još nije obavestio, prvo će kontaktirati pravnog zastupnika.\nIpak, samo nekoliko minuta nakon što je sve ovo ispričao medijima, stiglo je i njegovo zvanično saopštenje, u kome Đorđević navodi da mu "nikakav zahtev ili predlog o raskidu ugovora nije upućen, već je o tome saznao iz Jovanovićevih medijskih izjava".\nNakon navodnog napada, Đorđević nije obavetio policiju već svog pravnog zastupnika\n- Ukoliko razmotrimo stav gospodina Miće Jovanovića da je "Megatrend njegovo čedo", moramo se zapitati kakav je on otac, a imajući u vidu medijske istupe imenovanog. Ovim putem predlažemo profesoru Mići Jovanoviću odmor na jugu Francuske, a sve u cilju dalje uspešne realizacije ugovora, te istog molimo da prestane sa (ne)prijatnim iznenađenjima iz sata u sat - navodi se u saopštenju.\nDalje piše: "Kako javnost ne bi u budućnosti bila u zabludi, ovim putem pozivam gospodina Miću Jovanovića da javno iznese koji konkretno član ugovora nije ispunjen od strane konzorcijuma i mene lično."\nOlaka upotreba reči "prevara", saopštava Đorđević, "može prouzrokovati ozbiljne pravne posledice po gospodina Jovanovića" i dodaje.\n- Bivši vlasnik Megatrend Univerziteta je istim veoma uspešno rukovodio gotovo 30 godina i uzdigao ga na veoma zavidan nivo. Da li je zaista neko poverovao u priču o njegovoj naivnosti, te da je navodno prevaren? Sumnjam - navodi se u saopštenju Dejana Đorđevića.\nSrbija Univerzitet Megatrend Kupovina Obrazovanje Mića Jovanović Dejan Đorđević


Srbija, Rusija i energenti: „Cena gasa ostaje 270 dolara u narednih šest meseci - uštedeli smo jedan stadion" : Južne vesti\n14:49, 24. 11. 2021.\n„Nećemo imati problema ni sa strujom ni sa gasom ni sa grejanjem, kao ni sa ukupnim snabdevanjem", rekao je Vučić posle razgovora u rezidenciji ruskog predsednika na obali Crnog mora. .\nDodao je da će Srbija i posle isteka dogovorenih šest meseci plaćati „izuzetnu cenu" gasa.\n„Dobili smo neverovatnu cenu, uštedeli smo 300 miliona evra, jedan nacionalni stadion", naveo je vidno raspoloženi Vučić.\n„Razgovarali smo i o dugoročnom ugovoru i ostavili određene elemente, ali dok ne potpišem to nemam prava da govorim", rekao je Vučić.\nPreneo je da mu je Putin rekao da će rešenje biti dobro i da će Srbija biti zadovoljna.\n„Naći ćemo takvo rešenje, koje će biti prihvatljivo za naše srpske partnere", kazao je Putin, a prenela je ruska agencija RIA Novosti.\n„Ako dobijemo cenu od 500 dolara koja je dobra, imajte u vidu da je to 600 miliona evra direktnog gubitka godišnje za našu zemlju, i zato je cena gasa od presudnog značaja", rekao je predsednik Vučić na konferenciji za medije uoči posete Sočiju.\n„Ne znam da li bih ja nekome izašao u susret da mi traži ono što ću ja tražiti od ruskog predsednika", dodao je.\n„Srbija i Rusija ostvaruju pozitivnu saradnju na na vojnom planu i u borbi protiv korona virusa", rekao je ruski predsednik.\n„Mislim da ćemo imati nove sporazume u raznim sferama", poručio je Vučić.\n„Očekujte da to bude između maja i septembra naredne godine", rekao je Vučić.\n„Gasprom ponekad daje popuste kupcima na čijem tržištu direktno posluje", kaže Pravosudov za BBC na srpskom.\nPravosudov smatra da bi Srbija mogla da dobije „dodatni popust na gas" ako bi Gaspromu prodala paket akcija Srbijagasa.\n„Tako bi Gasprom dobio još jedan način da zarađuje", navodi stručnjak.\n„Mislim da bi mogli da se dogovore o ceni od oko 500 dolara za 1.000 metara kubnih", zaključuje Pravosudov.\nU Moskvi može biti postignut samo „okviran dogovor", smatra Vojislav Vuletić, generalni sekretar Udruženja za gas Srbije.\n„Definitivni dogovor oko cene i količina gasa moraju da postignu Srbijagas, kao kupac i Gasprom kao prodavac", dodaje.\nNaftna formula računa se na osnovu „vrednosti nafte na roterdamskoj berzi i mazuta na svetskom tržištu na određeni dan", pojašnjava Vuletić.\n„Kada se to preračuna, formira se cena koja može da stupi na snagu tek kroz devet meseci", dodaje.\nKako objašnjava Pravosudov, „Rusija je ponudila cenu po računici 70 odsto od tržišne cene i 30 odsto naftne formule i to je 790 dolara", kaže stručnjak.\nSrbija je tražila obrnutu računicu - da 30 odsto ide na berzansku cenu, a 70 odsto na naftnu formulu, objašnjavao je prethodno predsednik Vučić u gostovanju na TV Prva.\n„Srbiji treba više gasa"\n„Imamo ugovor do Nove godine, ali nam i sada treba intervencija da obezbedimo dovoljne količine. Trošimo rezerve iz Banatskog dvora, treba nam proširenje", kazao je u intervjuu Televiziji Hepi.\n„Ako smo nekada trošili 1.1 milijardu kubnih metara gasa, sada koristimo 2.7 milijardi", rekao je Vučić.\nVojislav Vuletić iz Udruženja za gas smatra da je povećanje obima isporuka „apsolutno potrebno".\nKako podseća, Srbija je pre raspada Jugoslavije trošila „50 odsto više gasa nego danas".\n„Devedesetih su se zatvorile mnoge firme koje su koristile gas, a sada se Srbija razvija, pa su potrebne nove količine."\n„Potrebne su veće isporuke da bi se to realizovalo", navodi Vuletić.\n„Kriza u Evropi se neće odraziti na nas. Mi imamo dobre ugovore i puno podzemno skladište ovog energenta", rekao je tada Vojislav Vuletić.\nUkrajina se protivi Severnom toku 2, koji je predsednik Vladimir Zelenski opisao kao „opasno geopolitičko oružje", a nemačka kancelarka Angela Merkel izjavila je nedavno da bi Rusiji mogle biti uvedene dodatne sankcije ako koristi gasovod protiv Ukrajine.\nIz nemačkog regulatora kažu da bi „bilo moguće da operator gasovoda Severni tok 2 dobije dozvole samo ako je pravno organizovan u skladu sa nemačkim zakonom".


bubreg - Srpskainfo\nVOŽNJA ZA PAMĆENJE Policajci za dva sata prešli 480 kilometara i dostavili donirani bubreg\nTo je bila vožnja za pamćenje! Vozeći auto-putom prosječno 232 km/h pripadnici italijanske policije isporučili su donatorski bubreg prošle nedjelje vozeći iz Rima u Padovu.\nSokočanin Nenad Perović (49) otputovao je jutros u Minsk gdje bi, na poziv tamošnje klinike, trebalo da uradi pretrage koje su neophodne da bi došao na listu čekanja za transplantaciju bubrega, iako mu nedostaje dio sredstava za nastavak liječenja.\nVijest da je Luki Milivojcu (20), medicinskom tehničaru iz Gradiške, sredinom avgusta uspješno transplantiran bubreg u italijanskoj Padovi mnoge njegove sugrađane je veoma obradovala.\nČudo nad čudima: Dva puta su joj presađeni bubreg i jetra, pobijedila je smrt i rodila sina\nOna s pravom nosi svoje prelijepo ime.\n"TRI MJESECA ŽIVIMO U MRAKU" Goran prodaje bubreg kako bi platio DUG ZA STRUJU (FOTO)\nOTAC MU UDAHNUO NOVI ŽIVOT Goran nije mogao bez dijalize, danas mu presađen bubreg\nDva čuvena niška doktora Branka Mitić i Dragan Milić danas su predvodili hirurški tim koji je obavio uspješnu transplataciju bubrega. Za pet godina u Кlinici za kardiohrirurgiju obavljeno je 40 transplatacije, a ono po čemu se danas ova izdvojila je to što je otac dao bubreg sinu.\nVAPAJ MAJKE MALOLJETNOG DJETETA Za spas Sanjanke (36) neophodna hitna transplantacija bubrega\nZa potrebe liječenja Saudine Behremović (36), Sanjanke kojoj je za spas života neophodna hitna transplantacija bubrega, otvoren je humanitarni broj kod BH Telecoma i svi koji žele da pomognu mogu to učiniti pozivom na broj 090 291 008, čime doniraju dvije marke.\nOtac objavio da PRODAJE BUBREG da spasi kćerku, a onda ga je IZNENADIO MLADI JUTJUBER\nOčajni tata iz Zenice Kemal Pehlivanović je prije nekoliko dana na Fejsbuku objavio da prodaje bubreg kako bi svojoj kćerki Lamiji spasio život.\nAPEL ZA POMOĆ Za Snježanu prikupljena samo trećina novca, a njoj je potreban novi bubreg\nSnježani Bašević iz Sokoca potrebna je pomoć u prikupljanju novca za transplantaciju bubrega.\nPOTREBNA IM JE POMOĆ Otac djevojčice koja ne može da jede ustima PRODAJE BUBREG da spasi kćerku\nTEŽAK KAO DVA NOVOROĐENČETA Hirurzi pacijentu uklonili bubreg od čak 7,4 kilograma\nIndijski hirurzi uspješno su pacijentu uklonili bubreg težak 7,4 kilograma, javlja CNN.\n“NEMA TU PUNO RAZMIŠLJANJA” Majka petoro djece bratu DONIRALA BUBREG i zbog toga je SREĆNA\nDa li biste donirali organ kada bi zatrebao vašem najbližem? Ovo pitanje postavili smo sami sebi nakon što smo upoznali Lulfetu Varupu iz Viteza, majku petoro djece, koja je prije osam godina velikodušno donirala bubreg svom bratu Fikretu Šehiću. Nasmijana i pozitivnog duha Varupa kaže kako često zaboravlja da živi s jednim bubregom.\nDONIRAO BUBREG i spasao život djevojčici, a njen otac ga ZAKLAO iz ljubomore\nOvog oktobra navršava se 12 godina od jednog od najbizarnijih zločina u Srbiji, koji i dan danas šokira sve koji za njega čuju. Tog 15. oktobra 2007. godine, Milenko Burmazović (48) u selu Bređak kod Lazarevca zaklao je Dragoslava Tešića (58), koji je samo godinu dana ranije dao bubreg Milenkovoj kćerki Verici (14) i tako joj spasio život.\nNekadašnjem kapitenu reprezentacije BiH u fudbalu Emiru Spahiću, nakon teške saobraćajne nesreće kod Gacka, ne funkcioniše jedan bubreg.\nOdbila je da donira bubreg djedu, a onda je riješila da ga POKLONI NEPOZNATOJ OSOBI\nAmerikanka, koja je kao tinejdžerka odbila da donira djedu bubreg, iako je bila jedini odgovarajući davalac, objasnila je na Fejsbuku zašto je to uradila i umjesto toga odlučila da organ pokloni nepoznatoj osobi.\nPjevač Darko Lazić uskoro mora na još dvije operacije, od kojih je jedna hitna.


RTS :: Terzić: Pobeda za istoriju, nećemo ovde stati\nFudbal Terzić: Pobeda za istoriju, nećemo ovde stati\nsreda, 07. nov 2018, 14:32 -> 15:56\nGeneralni direktor Crvene zvezde Zvezdan Terzić ocenio je da je pobeda protiv Liverpula istorijska, jer je prva jednog srpskog kluba u Ligi šampiona, ali i poručio da crveno-beli nemaju nameru da se na tome zaustave.\n"Ostvarili smo pobedu koja će zauvek ostati upisana u istoriji Crvene zvezde. Atmosfera je bila spektakularna, organizacija utakmice besprekorna. Rukovodstvo Liverpula je posle utakmice dugo ostalo u mojoj kancelariji, gde smo razgovarali o fudbalskim stvarima", rekao je Terzić za klupski sajt.\n"Sa koliko ljubavi i energije naši navijači prave spektakularnu atmosferu, to se ne može doživeti nigde u Evropi. Ali to je Zvezda, to je Srbija. Sinoć smo čitavoj Evropi poslali najlepšu sliku sa porukom da u Srbiji žive gostoprimljivi i civilizovani ljudi koji vole Crvenu zvezdu i Srbiju iznad svega", sa zadovoljstvom je istakao generalni direktor crveno-belih.\n"Videla je Evropa moćnu ekipu, moćnu Crvenu zvezdu, neverovatno vođenu od strane Vladana Milojevića i njegovih saradnika. Osećala se prethodnih dana neverovatno pozitivna energija i kao da smo svi u klubu verovali u ovu pobedu", ponosan je Terzić.\n"Rekao sam im – večeras pišete istoriju, nemojte propustiti ovu šansu, šansu da svojim unucima jednog dana pričate kako ste srušili Liverpul. Izađite i igrajte, budite hrabri, ovo je vaša kuća, narod to očekuje od vas. A ti, Pavkove, uradi večeras nešto veliko, toliko veliko da ti u tvom Begeču podignu spomenik", sa osmehom se priseća Zvezdin direktor.\n"Taj 6. novembar biće zauvek obeležen crveno-belom bojom. Momci su pokazali koliko mogu i da im je mesto u Ligi šampiona, da im je mesto u društvu najboljih. Pokazali su da možemo sa svima da se nosimo, čekaju nas još dve utakmice i zato nećemo ovde stati. Juče je bio dan za slavlje, danas nastavljamo još jače da radimo, već za vikend nas čeka meč Superlige, treba pobediti i Dinamo i nastaviti stazom uspeha", naglasio je Terzić.\n(sreda, 07. nov 2018, 18:30) - anonymous [neregistrovani]\nSada posle zaista velikog uspeha ispada da su svi nesto tako ocekivali i ja sam Zvezdas i mogu slobodno reci da ni ja a verovatno i 99 posto Zvezdasa nije ni pomislilo a kamoli ocekivali ovakvu pobedu, ali potvrda da je to Sport i da ima nade dok se god daje sve od sebe ,sto su igraci Zvezde i dali ovaj put ali su zato i istorijski nagragjeni . Bravo Zvezdasi idemo dalje u nova cuda … ?


Leskovac: Grip prazni učionice i vrtiće\npetak, 20 januar 2017 08:30\tNapisao Danilo Kocić\nLESKOVAC - Na području Jablaničkog okruga, pored virusa gripa tipa B, koji je izolovan decembra, izolovan je i virus tipa A, koji ima jači epidemijski karakter, lakše se prenosi i ima težu kliničku sliku.\nBroj obolelih raste, naročito u Leskovcu, a najviše su pogođena deca školskog i predškolskog uzrasta, piše najnoviji broj Nove Naše reči.\nU okviru serijala „Naše pare za njihovo partijsko zapošljavanje“, Nova Naša reč objavljuje u ovom broju poslednji tekst koji se bavi temom koliko košta stranačko zapošljavanje i otpuštanje. Ovaj serijal deo je projekta „Zloupotreba političkog uticaja: političke stranke kao najveći poslodavci u Srbiji“, koji realizuje Medija centar Beograd.\nLeskovac je krajem decembra dobio Sertifikat regionalnog karaktera, čija je suština u tome da je lokalna samouprava pouzdan partner privatnom biznisu i koji predstavlja garanicju investitorima da će grad pružiti visok nivo servisa kompanijama. O tome šta će ovaj sertifikat značiti za grad, piše Nova Naša reč.\nGradonačelnik Leskovca Goran Cvetanović predstavio je rezultate rada lokalne samouprave u 2016. godini, uz konstataciju da je u svim oblastima učinjeno dosta, ali da je gradska vlast ipak „delimično zadovoljna“, o čemu Nova Naša reč opširnije izveštava.\nLeskovački nedeljnik piše o tome kako je Leskovac prebrodio ledene dane, gde su smeštene osobe koje su zbog hladnoće potražile pomoć, kako je radila hitna pomoć, zašto je u Vlasotincu ukinuto vanredno stanje, o donaciji koju je dobila leskovačka Opšta bolnica i drugo.\nNova Naša reč donosi izveštaj sa 19. sednice Gradskog veća na kojoj su usvojeni planovi i programi rada ustanova u 2017. godini, ali su donete i druge značajne odluke – kako će Fond za zaštitu životne sredine koristiti sredstva u ovoj godini, kao i sredstva ostvarena od naknade za korišćenje šuma, usvojen je plan infrastrukturnog razvoja grada i njegove implementacije, utvrđeno je koliko košta usluga pomoći i nege u kući i drugo.\nZa Novu Našu reč govori predsednik opštine Lebane Zoran Ilić, koji kaže da se ova opština sve više menja na bolje, on govori o investicijama u infrastrukturi, prezentaciji Lebana, Caričinom gradu, novim investitorima i zapošljavanju.\nNova Naša reč izveštava o dešavanjima u kulturi, između ostalog i o humanitarnoj akciji održanoj u klubu „Marfi“ gde je promovisana knjiga Saše Stojanovića „Priče o kralju“, dok će sav prihod od prodaje knjige biti poklonjen Udruženju obolelih od multiple skleroze Jablaničkog okruga.\nNajnovniji broj Nove Naše reči objavljuje javne konkurse za sufinansiranje projekata za ostvarivanje javnog interesa u oblasti javnog informisanja na teritoriji grada Leskovca za 2017. godinu, kao i konkurs za projekte u kulturi, koji će biti otvoreni od 20. januara do 20. februara.\nDanilo Kocić, Medija centar, Nova Naša reč\nViše iz ove kategorije « Vlasotince: Plivanje u reci Vlasini\tDušan Stamenković, novinar: Nagrada za životno delo »


Folksvagen povlači 500.000 vozila\nAmeričke vlasti naredile su njemačkom proizvođaču automobila "Folksvagenu" da povuče sa tržišta blizu 500.000 vozila u kojima je postavljen sofisticirani softverski uređaj koji prikriva nivoe zagađenja, odnosno nivoe emisije štetnih gasova.\nAmerička Agencija za zaštitu okoline /EPA/ optužila je "Folksvagen" da je instalisao takozvani poremećajni uređaj /defeat device/ odnosno softver koji značajno smanjuje emisije azotnog oksida, ali samo kada automobili prolaze kroz stroge testove emisije.\n"U tim automobilima ugrađen je softver koji isključuje kontrolu emisije kada se vozi uobičajeno, a uključuje ga kada vozilo prolazi testove emisije", rekla je Sintija Đajls iz Epe. Ona je dodala da "Folksvagen" za to mora da snosi odgovornost.\n" 'Folksvagen' prikriva činjenice od Epe, države Kalifornija i potrošača. Nismo tako nešto očekivali od 'Folskvagena' ", rekla je ona.


Evropska komisija za jeftinije telefoniranje u regionu | PC Press\nEvropska komisija za jeftinije telefoniranje u regionu\n16. januar 2018. 16. januar 2018. Darko Topalović\nU sedištu Evropske komisije u Briselu održan je okrugli sto telekomunikacionih operatera sa prostora Zapadnog Balkana. Sastanak je organizovala komesarka Marija Gabrijel zadužena za digitalnu ekonomiju i društvo, a razgovaralo se o telekomunikacionom tržištu u regionu. Čelnici kompanija iz regiona su tom prilikom pozvani da istraže mogućnosti smanjenja cena rominga među zemljama Zapadnog Balkana.\n„Tražimo od kompanija u regionu da istraže moguće opcije, kao što su dobrovoljni komercijalni sporazumi ili drugi, kako bi se smanjile cene rominga među zemljama Zapadnog Balkana. Kompanije su se dogovorile da svoje predloge razmotre sa Komisijom tokom narednih nedelja”, poručila je Vandajstat, potparolka Evropske komisije. Ona je podsetila da je predsednik Evropske komisije Žan Klod Junker tražio da se ojačaju odnosi EU sa Zapadnim Balkanom i da u tom cilju Komisija želi da, između ostalog, olakšaju proces promena i ohrabri pozitivne pomake u oblasti telekomunikacionog tržišta u regionu.\nPremijer Bugarske Bojko Borisov, čija zemlja sada predsedava Savetom EU, najavio je da će se, za početak, raditi na smanjenju cena rominga na Zapadnom Balkanu, a u cilju i po ugledu na potpuno ukidanje tarifa za roming među zemljama EU. Plan za takve korake trebalo bi da bude predstavljen na sledećem samitu EU Zapadni Balkan, koji će biti održan u maju u Sofiji.\nTagovi: Bojko Borisov, Evropska komisija, Marija Gabrijel, Roming, Srbija, telekomunikacije, Žan Klod Junker, Zapadni Balkan\n← Bundesbanka uvodi juan u međunarodne rezerve\nBeograd dobio prvu pametnu presu za reciklažu →


KARTA, PUT, SMEŠTAJ, KLOPA Hoćete da po Evropi navijate za Zvezdu u Ligi šampiona? Može, ali košta!\nNavijači Crvene zvezde dve i po decenije su čekali da na megdan idu velikim evropskim klubovima u Ligi šampiona i to su najzad dočekali, a ukoliko žive u Srbiji i žele da svoj klub bodre na gostujućem terenu - u Parizu, Liverpulu i Napulju, potrebno je da izdvoje čitavo malo bogatstvo.\nObojiti Grad svetlosti u crveno-belo\nNa prvo gostovanje crveno-beli idu u Pariz 3. oktobra, a da biste iz Srbije do tamo otputovali avionom i to uz povratnu kartu, morali biste da izdvojite 40.993 dinara, plus takse koje iznose 15-20 evra. To je trenutna cena karata, a s obzirom na to da je zainteresovanost velika, iznos će nesumnjivo rasti. Putovanje bi podrazumevalo polazak jutro pre utakmice, dok je povratak veče posle, pa biste tako imali vremena da ceo dan provedete u Gradu svetlosti. Ukoliko odlučite da putujete biznis klasom, ova suma doseže do 108.423 dinara.\nVođa Pari Sen Žermena - Nejmar\nNoćenje u prosečnom hostelu, ukoliko prespavate u zajedničkoj sobi, je između 30 i 50 evra, a ukoliko želite privatnost i da zasebno uzmete smeštaj, to zadovoljstvo ćete teško pronaći ispod 120 evropskih novčanica. Ulaznice za utakmicu Lige šampiona između Pari Sen Žermena i Crvene-zvezde još uvek nisu puštene u prodaju, ali kako u mečevima domaćeg prvenstva Francuzi ulaz naplaćuju ne manje od 30 evra, može se računati da će ulaznica za navijače Zvezde biti oko 50. Dakle, put avionom u Pariz bi vas, u sopstvenoj režiji, u najboljem slučaju koštao: avion 40.993, takse 15 evra, prenoćište 35, ulaznica 50 evra, hrana i dodatni troškovi 75 evra, sve zajedno oko 61.643 dinara. Postoji i jeftinija varijanta: umesto da platite skoro 41.000 dinara za mesto u avionu, prevoz autobusom bi vas koštao oko 110 evra u jednom pravcu, a oko 145 je povratna karta.\n"ZMIJA" PRED MARAKANOM Brojni navijači pohrlili na Zvezdin stadion zbog karata za Ligu šampiona\nNa stadionu "Rajko Mitić" već je počela prodaja ulaznica za najelitnije evropsko takmičenje, a "delije" su u velikom broju pohrlile u Ljutice Bogdana.\nIz Srbije do Enfilda i nazad\nPut u Liverpul je zasebna priča. Mnogima je san da na čuvenom "Enfildu" gledaju meč i uživaju u atmosferi koju prave tamošnji ljubitelji fudbala, a ukoliko u toj utakmici učestvuje i Crvena zvezda, to je za "delije" - pravi pogodak. Pre svega, trebalo bi se pozabaviti vizom, jer bi svaki dalji trud, bez dobijanja ovog dokumenta - bio uzaludan. Taksa za vađenje vize iznosi 110 evra, uz dodatne troškove overavanja dokumenata, za koje bi trebalo izdvojiti skoro 40 evropskih novčanica. Budući da za Liverpul nema direktnih letova, iz Beograda bi 24. oktobra morali da letite za London, a to zadovoljstvo sa povratkom dan kasnije, po sadašnjim cenama bi koštalo 32.312 dinara, plus takse 15-20 evra.\nŽelite da bodrite Zvezdu protiv Liverpula predvođenog Mohamedom Salahom? Nije jeftino\nVoz od Londona do Liverpula košta oko 180 evra u jednom pravcu, a ukoliko rezervišete povratnu kartu, na ovu sumu bi dodali 50 evropskih novčanica. Englezi će vam vrlo rado preporučiti da "što češće presedate" jer su tako iznosi koje treba izdvojiti - manji nego kada iz tačke A u tačku B na mapi "putujete odjednom". Postoje i trenuci kada, zbog popusta "u poslednji minut" putovanje vozom na relaciji London - Liverpul košta i 30-ak evra, ali u tako nešto se ne treba uzdati kao izvesnost, već samo kao srećni splet okolnosti. Kada je o stadionu reč, cena karte za gostujuće navijače na meču Liverpula i Zvezde iznosi 50 evra. Prenoćište u hostelu sa doručkom može da se nađe za oko 50 evra, a pretpostavimo da na ovaj put morate poneti i najmanje 75 evra za hranu i dodatne troškove. Dakle, viza 110, overe dokumenata 40 evra, avionska karta (povratna) 32.312 dinara, vozna karta (povratna) 230 evra, ulaznica 50, hostel 50, hrana i dodatni troškovi 75 evra, sve zajedno - 97.802 dinara.\nDo Vezuva - Najbliže, a najskuplje\nPeto kolo Lige šampiona je rezervisano za duel našeg šampiona sa Napolijem u Italiji. "Svi putevi vode u Rim", pa tako i ovaj, jer direktan let za Napulj iz Beograda nije moguć. Ukoliko biste 27. novembra ujutru doputovali u Rim, presedanje na avion bi vas u Napulj dovelo istog dana u večernjim časovima, dok bi povratak bio 29. ujutro. Ovako iskombinovan put avionom košta 76.186 dinara plus takse 15-20 evra. Dva prenoćišta, uz računicu da jedno noćenje u prosečnom hostelu za turiste može da se pronađe za 20 evra, koštaju 40. Za hranu i ostale troškove minimalno bi trebalo poneti 75 evra. Ulaznice za meč koštaju preko 80. Ovakva avantura bi, u ovoj režiji, koštala u najboljem slučaju 100.966 dinara.\nNapolitanci na meču sa Milanom\nNaravno, postoje verzije po kojima je moguće uzeti let lou kost kompanija iz Budimpešte, međutim, iako jeftinije, cene karata su i u toj režiji izuzetno poskupele zbog povećane zainteresovanosti, pa su samo oni sa najviše sreće uspeli da prigrabe jeftine karte (za 50-ak evra dan posle žreba za Ligu šampiona), dok one sada koštaju tri do četiri puta više. A i treba stići do Budimpešte.\nUkoliko u Napulj želite da idete automobilom, troškovi goriva i putarina bi u jednom pravcu (prolaskom kroz Hrvatsku i Sloveniju) iznosili oko 230 evra, tj. za ukupan put oko 460. Varijanta da se u sopstvenoj režiji dođe do Bara, pa trajketom do Barija, potom kolima do Napulja - i nazad, košta oko 440 evra (u jednom pravcu: 60-ak evra do crnogorskog primorja + 110 za trajekt i prenos vas i vozila preko Jadranskog mora + 50 evra od Barija do stadiona pod Vezuvom, uz uračunato gorivo i putarine), pa je gotovo ista cena za putovanje preko Hrvatske i Slovenije, odnosno kroz Crnu Goru pa preko mora.\nUkoliko u Napulju prenoćite jednu noć, to je dodatnih 20 evra, ulaznica za meč će vas koštati oko 80, a tu su i dodatni troškovi uključujući i hranu - oko 75 evra... U ovoj režiji bi gostovanje koštalo znatno manje nego avionom, pa bi za njega trebalo izdvojiti oko 75.000 dinara.\n"NEĆE ON NIGDE" Anćeloti ne da asa Napolija, PSŽ je 100 miliona ponudio UZALUD\nI PORED BOLNOG ISPADANJA IZ LIGE ŠAMPIONA Pari Sen Žeremenu ne pada na pamet da raskine ugovor sa trenerom Tuhelom, NAPROTIV!


Lendejl odličan na debiju za Australiju - Sportske.net\nCentar košarkaškog kluba Partizan NIS Džok Lendejl debitovao je danas za "A" selekciju reprezentacije Australije.\nZvezda i Partizan biće mnogo jači u derbiju ABA lige! A za koga neće biti mesta?Sale odredio 12 igrača za Estoniju, tandem iz Zvezde prekobrojan!Partizan časti zbog 15. trofeja u KupuKalina pokrenuo inicijativu, kako poboljšati suđenje? Stižu brojni predlozi! Prokomentarisao i duel Renfro-ČovićDa li je prekršaj Berona nad Lendejlom ispravno dosuđen? Nenad Krstić iznenadio odgovorom, poslužio se i ličnim primerom\nKošarkaš najtrofejnijeg srpskog kluba Džok Lendejl (23) debitovao je danas u dresu "A" selekcije reprezentacije Australije.\n"Bumersi" su u pretposlednjem meču kvalifikacija za Mundobasket u Kini savladali Kazahstan rezultatom 81:60 (27:20, 12:8, 17:8, 25:24) i tako potvrdili dominaciju u Grupi F iz koje će kao prvi otići na planetarnu smotru.\nDebitantu Lendejlu selektor je dao nešto manje od 19 minuta na terenu, ali je Partizanovom centru i to bilo dovoljno da pokaže da se nalazi u odličnoj formi.\nJunak finalne utakmice završnog turnira Kupa Radivoja Koraća bio je treći najefikasniji igrač u selekciji Australije sa 10 poena (3/5 za dva, 1/2 za tri), 5 skokova i asistencijom.\nAjzak Hamfris ubacio je 17 poena i zabeležio 7 skokova, a efikasniji od Lendejla bio je još samo Mič Krik sa 12 poena i 5 asistencija.\nU poraženoj selekciji više od polovine poena postigao je naturalizovani Kazahstanac Entoni Klemons (31 pts, 3 as).\n.@IsaacHumphries7 led the way for the Boomers with 17 points and 7 rebounds in 🇦🇺 @basketballaustralia 81-60 win over 🇰🇿 Kazakhstan #FIBAWC #ThisIsMyHouse 👀👇 pic.twitter.com/vljihpbstn\n— Basketball World Cup (@FIBAWC) 21. фебруар 2019.


SK ASI-MUR / СК АСИ-МУР / CS IAS-AIT / UC ASI-IWA : Inflacija 4,1 odsto, standard pada\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 18 of Jan, 2021 [03:24 UTC]\nInflacija 4,1 odsto, standard pada\nNedelja 07. May 2006. [14:25:00 UTC] (2599 čitanja)\nAprilski rast cena na malo u Srbiji iznosio je 1,8 odsto, što je u odnosu na početak godine ukupan rast od 4,1 odsto. Inflacija u aprilu u odnosu na isti mesec prethodne godine povećana je za 15,6 odsto.\nIz Narodne banke Srbije upozoravaju da nema mesta opuštanju, a ekonomisti ističu da kupovna moć stanovništva u Srbiji sve više slabi.\n- Ključni doprinos ubrzanju rasta cena proistekao je iz poskupljenja električne energije i derivata nafte, a ona su bila nužna kako privreda ne bi dobila pogrešne signale i kako bi uspela da se prilagodi objektivnim okolnostima - ističu u NBS i dodaju da centralna banka mora da utiče na to „da ne dođe do opšteg povećanja ostalih cena pod poznatim izgovorom da je došlo do rasta troškova koji se ne mogu kompenzovati“.\nKorekcija cena u oblasti telekomunikacija koja važi od maja dodatno će uticati na ubrzanje inflacije.\n- Nažalost, potvrđuje se ono što je većina ekonomista rekla početkom godine kada je objavljena projektovana stopa inflacije od 9,3 odsto, da ona nije ostvariva. Ovaj četvoromesečni rast od 4,1 odsto skoro dolazi do polovine ukupne projektovane inflacije za ovu godinu. Evidentno je i da će i poplave uticati na kretanje cena naviše i to poljoprivredno-prehrambenih proizvoda - kaže ekonomista dr Vladana Hamović sa Instituta za ekonomiku poljoprivrede.\nPo njenim rečima, ukupan rast cena gotovih proizvoda i te kako utiče na kupovnu moć stanovništva. Oko 40 odsto prihoda domaćinstva troši na hranu, 26 odsto na komunalne usluge, dok se za saobraćajne usluge izdvaja 12-13 odsto.\nInflacija u aprilu 1,8 odsto\nBeograd - Inflacija u Srbiji u aprilu iznosila je 1,8 odsto u odnosu na mart, a u odnosu na decembar prošle godine cene na malo povećane su za 4,1 odsto, saopštio je Republički zavod za statistiku. Cene robe u aprilu povećane su za 2,4 odsto, a usluga za 0,2 odsto.\nTroškovi života u aprilu u Srbiji su u odnosu na mart bili viši u proseku za 1,5 odsto, a u odnosu na decembar 2005. godine za 3,9 odsto. Cene poljoprivrednih proizvoda više su za 4,7 odsto, što je uobičajeni rast zbog sezonskog uticaja, a do blagog sniženja došlo je kod cena jaja, dok je cena ribe porasla.\nCene industrijsko prehrambenih proizvoda su u proseku povećane za 0,6 odsto, a cene pića za 1,1 odsto, uglavnom zbog povećanja cena alkoholnih pića, precizira se u saopštenju statističkog zavoda. Kako se navodi, cene duvana su povećane za 5,5 odsto zbog povećanja cena cigareta. Cene industrijsko neprehrambenih proizvoda su u proseku više za tri odsto, a na prosečan rast cena ove grupe proizvoda najviše je uticalo povećanje cena električne energije za domaćinstva i derivata nafte. Republički statistički zavod navodi u saopštenju da se cene ostalih proizvoda nisu bitnije menjale u odnosu na mart.\nEkonomisti procenili da će inflacija preći 15 odsto (25. 3. 2006)\n2005: Inflacija 15,6 odsto (19. 1. 2006)\n"Jednocifrena inflacija nerealna" (11. 1. 2006)\n[ Vreme izvršavanja: 0.19 sekundi ] [ Korišćena memorija: 3.85MB ] [ 152 upita baze podataka ] [ GZIP Disabled ] [ Opterećenje servera: 0.35 ]


ZAPLENJENO 1.800 PAKLICA NA HORGOŠU I PREŠEVU: Cigarete bile spakovane u tri kofera | Ekspres.net\nZAPLENJENO 1.800 PAKLICA NA HORGOŠU I PREŠEVU: Cigarete bile spakovane u tri kofera\nJelena Ilić/ Foto: Carina Srbije\nCarinici u saradnji sa graničnom policijom pronašli su i zaplenili skoro 1800 paklica „Marlboro” i „Winston” cigareta na graničnim prelazima Horgoš i Preševo prilikom detaljnog pregleda vozila.\nPokušaj šverca na graničnom prelazu Preševo sprečen je 14. marta kada su putnici vozila sa makedonskim registarskim tablicama upućenim za Švajcarsku prevozili sakrivene cigarete u koferima u prtljažniku automobila. Carinicima, niko od putnika nije ništa prijavio, no, detaljnim pregledom vozila otkriveno je da se u tri kofera nalazi oko 1500 paklica cigareta sa makedonskim akciznim markicama.\nProtiv vlasnika kofera, tridesetdvogodišnjeg makedonskog državljanina, pokrenut je sudski postupak.\nPokušaj šverca cigareta sprečen je i na graničnom prelazu Horgoš kada su carinici i granična policija u autobusu koji saobraća na relaciji Beograd – Pariz pronašli oko 300 paklica „Marlboro” i „Winston” cigareta spakovanih u ćebe, a potom stavljenih u tobru u bunkeru autobusa.\nKako vozač autobusa kaže, torbu je primio od nepoznate osobe na beogradskoj stanici kao pošiljku upućenu za Pariz.\nSa ovakvim pokušajima krijumčarenja carinski službenici i granična policija neretko se sreću: početkom marta je oko 4500 paklica cigareta otkriveno u rezervnom točku automobila, takođe na graničnom prelazu Preševo, ali su, pored cigareta, najčešći pokušaji šverca automobilskih delova, droge ili lekova.


Novi Sad će ove godine novac prikupljen od naplate saobraćajnih kazni na teritoriji grada iskoristiti za obeležavanje ulica saobraćajnom signalizacijom. Tako će u gradskoj kasi za ovu godinu za stavku „unapređenje bezbednosti saobraćaja“ biti izdvojeno 71,1 milion dinara, od čega\nNIJEDNA KAZNA ZA RODITELJE KOJI NISU VAKCINISALI SVOJU DECU\nNijedna prijava protiv roditelja zbog nevakcinisanja dece nije stigla u novosadski Prekršajni sud, saznaje „021.rs“. Prema Zakonu o zaštiti stanovništva od zaraznih bolesti, predviđena kazna za roditelje, koji ne vakcinišu decu je od 30.000 do 150.000 dinara. – Procedura je takva\nPRVO PLATI KAZNU, PA VOZI SVOJ AUTO, ALI KADA TO JE PITANJE\nZakon o prekrsajima nalaze da ako neko ima neplacene kazne, za odredjeni prekrsaj, nije u mogucnosti da dobije ili obnovi neka dokumenta, kao sto su vozacka ili saobracajna dozvola. Kako ljudi kazu danima cekaju da registruju automobile, jer i pored


Vesti online / Slobodno Vreme / Auto-moto / Pogledajte kako je besni vlasnik golf palicom uništio svoj Mercedes\nKupovina Mercedesa ne mora obavezno da vam stavi osmeh na lice, pogotovo ako se ispostavi da vaša skupocena mašina ne radi kako treba. Upravo ovo je iskusio jedan vlasnik Mercedesa "S63 AMG" iz Kine koji je svoj bes iskalio golf palicom na svom novom vozilu.\nA mogao je nekome da ga pokloni\nNa snimku možemo videti 33-godišnjeg muškarca koji ispred Mercedesovog zastupništva palicom za golf demolira svoj novi "S63 AMG".\nKako navode lokalni mediji, motor novog automobila je čak tri puta otkazivao pre ovog incidenta, a u zastupništvu su vlasniku obećali da će zameniti automobil ako se incident ponovi.\nUpravo se to i dogodilo tokom porodičnog puta, a kada je ovaj nervozni vlasnik došao do zastupništva gde mu je rečeno da mu ne mogu pomoći jer je šef na odmoru, odlučio je da palicom za golf kazni nepouzdani Mercedes.\n* Pogledajte najbizarniju saobraćajnu nesreću ikada\n* Ovo još niste videli: Smart limuzina sa šest točkova\n* Najružniji auto na svetu sve popularniji zbog serije?\n* VIDEO: Koliko automobila možeš da pretekneš na punoj liniji?


Završen projekat “Mere za uspostavljanje prevencija poplava i uslova brzog reagovanja u Čiprovcima i Boljevcu” (VIDEO) | TV Istok\nBrdsko planinski teren opštine Boljevac često bude poplavljen, te je kroz projekat opština Čiprovci i Boljevac realizovan projekat kojim bi se značajno podigao kvantitet i kvalitet zaštite od izlivanja reka. Projekat pod nazivom „Mere za uspostavljanje prevencija poplava i uslova brzog reagovanja u Čiprovcima i Boljevcu“ kao cilj ima nabavku opreme za smanjene rizika od poplava, kao i uklanjanje štete nastale usled poplava, čišćenje korita reka, ali i razvoj kapaciteta u slučaju takvih nepogoda i to kroz razne obuke. Prema rečima Nebojše Marjanovića, predsednika opštine Boljevac, ovaj projekat ima veliki značaj.\nDve radne mašine i jedno transportno vozilo nabavljeni su i ustupljeni na korišćenje Javnom komunalnom preduzeću „Usluga“ Boljevac. Osim toga, organizovane su obuke, kako za lokalnu vlast na opštinskom nivou i predstavnike mesnih saveta mesnih zajednica, tako za stanovnike najugroženijih sela.\nVrednost projekta iznosi 579.500 evra, od čega je 85% finansirala Evropska Unija, dok su ostala sredstva obezbedile opštine Boljevac i Čiprovci.\nPrevious : Zepterov uređaj koji čisti vazduh u svakoj prostoriji po specijalnoj ceni (VIDEO)\nNext : Znanja iz Barselone primenjuju u OŠ Ljubica Radosavljević Nada (VIDEO)


Prijedlog kriznog štaba federalnog ministarstva zdravstva: Samoizolacija svih putnika bez obzira odakle dolaze!\nKrizni štab Federalnog ministarstva zdravstva zbog koronavirusa predlaže da Ministarstvo civilnih poslova BiH koordinira provođenje mjera koja se odnose na samoizolaciju svih putnika bez obzira odakle dolaze u našu zemlju i bez obzira jesu li stranci ili državljani BiH.\nU BiH do sada su na snazi mjere koje su podrazumijevale potpunu zabranu ulaska državljanima Italije, Irana, Južne Koreje i dijelova Kine te naredbu za samoizolaciju svima koji dolaze iz Španije, Njemačke i Francuske.\nNakon što je Svjetska zdravstvena organizacija koronavirus jučer proglasila pandemijom Krizni štab FBiH predlaže mjere.\nTako se sada radi na tome da se privremeno ograniči kretanje svih koji dolaze u BiH. Tako bi se mjere samoizolacije za 14 dana sada trebale proširiti na sve one koji u BiH dolaze iz bilo kojeg dijela svijeta, bez obzira jesu li stranci ili državljani BiH.\n“Imajući u vidu ovlasti Ministarstva civilnih poslova, te aktualnu situaciju u Bosni i Hercegovine, potrebno je žurno reagirati i iskoordinirati mjere, kako je naprijed navedeno, a radi osiguranja jednakog postupanja u ovoj situaciji na području cijele Bosne i Hercegovine”, navodi se obavijesti Kriznog štaba FBiH Ministarstvu civilnih poslova BiH.\nPrevious article Lijepa vijest: BiH najsigurnija zemlja u Evropi protiv koronavirusa\nNext article Crne laži o koronavirusu koje su se munjevitom brzinom proširile cijelom Italijom\nLijepa vijest: BiH najsigurnija zemlja u Evropi protiv koronavirusa\nCrne laži o koronavirusu koje su se munjevitom brzinom proširile cijelom Italijom


Medvedi oko nas: Ljudi od značaja za bezbednosni uticaj Rusije na Balk\nMedvedi oko nas:\nLjudi od značaja za bezbednosni uticaj Rusije na Zapadnom Balkanu\nBezbednosni uticaj Ruske Federacije u zemljama Zapadnog Balkana je očit i sveprisutan. To se naročito odnosi na zemlje, kao što su Srbija, Crna Gora, Bosna i Hercegovina i Severna Makedonija. Mada se u tom pogledu najčešće govori o ulozi najviših pojedinaca, poput Vladimira Putina, Dmitrija Medvedeva ili Sergeja Lavrova, osobe koje taj uticaj sprovode ili podržavaju „na terenu“ ostaju u drugom planu.\nIpak, nemoguće je da se zapostavi činjenica da su određeni pojedinci od uticaja iz Rusije ovde, „na terenu“, iako isti ne zauzimaju glavna mesta u naslovima vesti, medijskih priloga ili članaka. Upravo u idućim redovima, prikazaće se ko su te osobe.\nNikolaj Platonovič Patrušev predstavlja jednog od najviših službenika bezbednosno-obaveštajnog sistema Rusije. Zvanična uloga u kojoj se ovaj čovek, rodom iz Sankt Petersburga, nalazi već 11 godina jeste Sekretar Ruskog saveta za bezbednost. Pre toga (od 1999. do 2008. godine) Patrušev je bio Direktor glavne ruske obaveštajne službe, Savezne bezbednosne službe, naslednice Komiteta državne bezbednosti (KGB-a). U bezbednosno-obaveštajnoj službi, ma koje ima nosila, Patrušev je, sa prekidima, proveo oko 30 godina gde je „pekao“ radno iskustvo u borbi protiv korupcije i šverca.\nNjegov pravi uspon je otpočeo u „novoj zemlji“, po raspadu Sovjetskog Saveza. Prvo je došao na mesto Ministra bezbednosti u Vladi Republike Karelije, jedne od federalnih jedinica Rusije, da bi se potom vratio u „službu“ gde je, počev od 1995. godine, zauzimao najviše rukovodeće položaje. Uz svesrdnu podršku svog prijatelja, kolege iz „službe“ i sugrađanina, Vladimira Vladimiroviča Putina, Patrušev je uspeo da se održi na visokim položajima i osigura položaj vladajućeg vrha u Rusiji. Jedan od takvih primera jeste bila i smrt bivšeg ruskog bezbednosnog oficira, Aleksandra Valteroviča Litvinjenka, koji je svedočio o tajnim ubistvima „službe“ tokom poslednje decenije 20. veka. Naime, Patrušev je pod sumnjom da je bio jedan od glavnih nalogodavaca ubistva ovog „uzbunjivača“. Zbog svog položaja, te veza sa ratom u Ukrajini, Patruševu, kao i drugim pojedincima iz vrha „Kremlja“, nametnute su sankcije Evropske unije.\nMeđutim, zašto je ovaj čovek toliko važan za područje Balkana? Od stupanja na dužnost Sekretara Ruskog saveta za bezbednost, Patruševu se pripisuje podsticanje neuspelog državnog udara u Crnoj Gori 2016. godine, u osvit tamošnjih izbora za Narodnu skupštinu. Pored toga, Patrušev se isticao i aktivnim zalaganjem za održanje Srpsko-ruskog humanitarnog centra u Nišu. Ovaj centar se sumnjiči da predstavlja „paravan“ za sprovođenje vojno-obaveštajnih radnji na prostoru Srbije i okolnih zemalja. Takođe, sumnja se da Patrušev stoji iza prisustva ruskih špijuna na prostoru Severne Makedonije. Kao takvog, u svom članku od 21. aprila 2017. godine, časopis „Politiko“ ga označava kao glavnog čoveka „Kremlja“ koji je zadužen za uticaj u balkanskim zemljama. Prema rečima Marka Galeotija, profesora na Londonskom univerzitetskom koledžu, na Patruševu su glavne odluke u vezi sa područjem Balkana, premda zvanično nema ovlašćenja u vezi sa spoljnom politikom.\nDrugim rečima, Patrušev predstavlja oficira u vrhu ruske službe ruske koji se ne libi da potegne najsurovija sredstva. Ovo ga čini jednim od vodećih „jastreba“ u spoljnoj politici „Kremlja“.\nRadi donošenja odluka od delotvornog uticaja na Balkanu, Patrušev se, ipak, oslanja na mišljenje stručnjaka koji se bave ovim prostorom. Jedan od njegovih najbližih saradnika u Savetu za bezbednost jeste Leonid Petrovič Rešetnjikov.\nKao Patrušev, i Rešetnjikov je nekadašnji zaposleni ruskih bezbednosnih službi, ma kako se one zvale kroz svoju istoriju. U „službi“ je bio više od 30 godina. Do pre dve godine je bio na čelu Ruskog instituta za strateške studije koji, praktično predstavlja glavno savetodavno telo Predsedništva kada je reč o spoljnoj politici. Dok je bio na mestu Direktora Instituta, bio je pod sumnjom da stoji iza strategije pomoću koje je „Kremlj“ navodno uticao na ishod predsedničkih izbora u Sjedinjenim Američkim Državama 2016. godine.\nIpak, mada zvanično u penziji, Rešetnjikov je, zbog svog prethodnog iskustva, i dalje prisutan kao savetnik najviših političkih delatnika u zemlji, u okviru Naučnog saveta ruskog Ministarstva za inostrane poslove. Naročito, kada je reč o politici prema zemljama koje se nalaze na Balkanskom poluostrvu. Pored ruskog, Rešetnjikov vlada znanjem srpskog i bugarskog jezika, a služi se grčkim, tako da odlično može da razume ovdašnja zbivanja. Isticao se i glasnim optužbama na račun „zapadnih sila“, ali i „neposlušnih“ zemalja na Balkanu. Tako je 2016. godine naveo da su Sjedinjene Američke Države izazvale Drugi svetski rat, nazvao Ukrajinu „veštačkom zemljom“, a 2015. godine, uz salvu pretnji, optužio tadašnjeg Predsednika Vlade u Crnoj Gori, Mila Đukanovića, da je „izdajnik“. Godinu dana kasnije, samo nekoliko dana pre neuspelog pokušaja državnog udara u ovoj zemlji, Rešetnjikov je naveo da je došlo „konačno vreme za povratak Rusije na Balkan“.\nPored zemalja Zapadnog Balkana, Rešetnjikov je prisutan i u Bugarskoj. Smatra se da je upravo on imao tajne sastanke sa tadašnjim kandidatom Socijalističke partije za predsednika Bugarske, a danas i sâmim Predsednikom ove balkanske zemlje, Rumenom Radevim. Zajedno sa ovim i sa izborima u Sjedinjenim Američkim Državama, Rešetnjikov već ima zavidan uspeh kada je reč o uticaju na izborne postupke u zemljama od značaja za Moskvu.\nIako se povratak u vidu pokušaja državnog udara završio neslavno po „Kremlj“, Rusija je zaista prisutna na ovom prostoru. Glavnu ideološku pozadinu ovom povratku pruža upravo Rešetnjikov.\nPored pojedinaca iz sâme Rusije, pogodno tlo za širenje ruskog uticaja podržavaju i zvaničnici iz samih zemalja Zapadnog Balkana. Jedan od njih je i Nenad Popović, Ministar bez portfelja u Vladi Republike Srbije zadužen za inovacije i tehnološki razvoj, koji zagovara dodelu diplomatskog statusa Srpsko-ruskog humanitarnog centra u Nišu. Pored stava ka Srpsko-ruskom humanitarnom centru, podržava uključivanje Rusije i u pregovore koji se vode između Beograda i Prištine.\nPopović je osoba koja već ima čvrste veze sa Rusijom. Naime, svoju karijeru i imetak sticao je u samostalnoj Rusiji tokom poslednje decenije 20. veka trgujući metalurškim proizvodima. Od 2006. godine aktivan je u politici Srbije na različitim položajima u zakonodavnoj i izvršnoj vlasti. Politička stranka koju vodi, Srpska narodna partija, protivi se članstvu Srbije u Evropskoj uniji i zalaže se za bliske odnose sa Moskvom. Opet, to ne sprečava ovu političku stranku da čini deo vladajuće koalicije koja vodi politiku pristupanja Srbije Evropskoj uniji.\nNajveći uticaj Rusije za prostor Balkana, ipak, donose perjanice „Kremlja“ u liku Patruševa i Rešetnjikova, te njihovog okruženja koji čine visoki službenici (bivši i sadašnji) bezbednosno-obaveštajnog sistema. To uključuje i Predsednika Rusije, Putina.\nU jednom intervjuu iz 2000. godine, Patrušev je ocenio da se u to vreme stvara nova upravljačka grupa koju čine visoki zvaničnici „službe“. Prema njegovim rečima, ovu grupu ljudi „ne pokreće novac“, već to da služe ljudima. On ih je tada nazvao „novo plemstvo“. Ta izjava je dâta nepunih godinu nakon što je Putin preuzeo upravljanje zemljom, ali ona se danas potpuno ostvaruje. Uticaj „novog plemstva“, kao svojevrsne „nove klase“ je već ovde. „Medvedi“ su oko nas.


Nastavljen dijalog Beograda i Prištine: Vučić i Hoti daju najveći prioritet evropskim integracijama - Sputnjik Srbija\n08:16 27 Oktobar 2020\nNastavljen dijalog Beograda i Prištine: Vučić i Hoti daju najveći prioritet evropskim integracijama\n12:47 07.09.2020 Preuzmite kraći link\nU Briselu je danas nastavljen dijalog Beograda i Prištine. Predsednik Srbije Aleksandar Vučić sastao se sa visokim predstavnikom EU za spoljnu politiku i bezbednost Žozepom Boreljom i specijalnim predstavnikom EU za dijalog Beograda i Prištine Miroslavom Lajčakom.\nPo ustaljenoj proceduri, nakon bilateralnih sastanka dve delegacije sa EU posrednicima u dijalogu, zakazan je i trilateralni sastanak Aleksandra Vučića, predsednika privremenih institucija u Prištini Avdulaha Hotija, Žosepa Borelja i Miroslava Lajčaka.\nSrpska delegacija na čelu sa Aleksandrom Vučić na sastanku u Briselu\nKako je ranije najavljeno na današnjoj, trećoj po redu, rundi obnovljenog dijaloga na visokom nivou, lideri bi trebalo da potvrde finalizaciju dogovora oko pitanja nestalih, raseljenih i ekonomskih odnosa i otvore nove teme koje obuhvataju Zajednicu srpskih opština, međusobna finansijska potraživanja i imovinska pitanja, prenosi Tanjug.\nZajednička izjava Vučića i Hotija\nUoči sastanka Vučića i Hoti su dali zajedničku izjavu kojom su potvrdili šefu diplomatije EU Žosepu Borelju da daju najveći prioritet evropskim integracijama i nastavku dijaloga Beograda i Prištine uz posredovanje EU.\nEvropska služba za spoljne poslove je saopštila da su se Vučić i Hoti u zajedničkoj izjavi obavezali i da udvostruče svoje napore kako bi osigurali dalje usklađivanje sa EU u skladu sa preuzetim obavezama.\n„U tom pogledu, nedavno dogovoreni dokumenti u Vašingtonu, nadovezujući se na prethodne obaveze koje su dve strane preuzele u vezi sa dijalogom, mogli bi pružiti koristan doprinos postizanju sveobuhvatnog, pravno obavezujućeg sporazuma o normalizaciji odnosa“, navodi se u saopštenju Evropske službe za spoljne poslove.


DEMOS: VRATITI SE IZVORNIM NAČELIMA DEJTONSKOG SPORAZUMA - Glas Zvornika\nDEMOS: VRATITI SE IZVORNIM NAČELIMA DEJTONSKOG SPORAZUMA\nBANJALUKA – Predsjednik Demosa Nedeljko Čubrilović izjavio je danas u Banjaluci da članovi Predsjedništva ove političke partije smatraju da politika aktuelne vlasti u Srpskoj jeste i mora biti borba za očuvanje ustavne arhitekture BiH koja je sadržana u Ustavu BiH.\n“Demos podržava aktere na političkoj sceni u Srpskoj i BiH, uključujući i međunarodne, koji se zalažu da vode politiku s ciljem očuvanja ili povratka izvornih načela Dejtonskog mirovnog sporazuma”, rekao je novinarima Čubrilović nakon sjednice Predsjedništva Glavnog odbora Demosa.\nOn je istakao da Demos smatra da je jedino moguća BiH koju je legalizovao Dejtonski mirovni sporazum, te da nije moguća drugačije uređena.\n“Opravdani su zahtjevi Republike Srpske za povratak nadležnosti sa nivoa BiH koje su uz političke pritiske prenesene, a koje su originalno date entitetima. To ne dovodi u pitanje teritorijalni integritet BiH i njen međunarodni položaj i subjektivitet”, dodao je Čubrilović.\nOn je naglasio da institucije, koje su dobile saglasnost za prenos nadležnosti, nisu pokazale efikasnost.\n“Demos traži od svih političkih aktera u Srpskoj da vode politiku odbrane i povratka izvornih načela Dejtonskog sporazuma što je nasušna potreba BiH, pa i regiona. Srpska treba da se zalaže samo za ono što joj je garantovano Ustavom BiH, a pri tome ne ulazimo u nadležnosti bilo koga i ne negiramo prava Bošnjaka i Hrvata”, zaključio je Čubrilović.


Komisija: Specijalno tužilaštvo da istraži ubistva novinara na KiM - Društvo - Dnevni list Danas\nPočetna » Društvo » Komisija: Specijalno tužilaštvo da istraži ubistva novinara na KiM\nUbistva i kidnapovanja novinara na Kosovu u periodu 1998 – 2000. godina, period koji obuhvata mandat Specijalnog suda za zločine OVK, moraju biti tema istraga Specijalnog tužilaštva i procesuirane na Specijalnom sudu, saopštila je Komisija za istraživanje ubistva novinara.\n0Piše: Danas Online 04. februara 2019. 16.59 Izmenjeno: 17.02\nKako se navodi, to je 14 nerazrešenih slučajeva kidnapovanja i ubistava, najveći broj nekažnjivih zločina prema novinarima u Evropi danas.\nRušenje memorijalnog obeležja, table na mestu kidnapovanja Đure Slavuja i Ranka Perenića, mora biti efikasno istraženo i procesuirano od strane privremenih tužilačkih i sudskih organa Kosova, jer je i samo negiranje zločina, opravdavanje istog i nedopustivo je, dodaje se u saopštenju.\n„Potraga za nestalima, razotkrivanje njihove sudbine, civilizacijska je dužnost, a kada je reč o novinarima, potrebna je još izraženije, jer se direktno tiče i slobode novinara i medija. Nekažnjivost direktno vodi u cenzuru, samocenzuru, nova ograničenja i pretnje, kao i otvoreno nasilje prema novinarima“, ističe Komisija.\nZbog toga Komisija za istraživanje novinara očekuje, kako se navodi, kao što je to inicirano od strane Udruženja novinara i medija i na albanskom i na srpskom jeziku, a što je potvrdila i Rezolucija Evropske federacije novinara iz juna prošle godine, da se što pre osnuje mešovita Komisija koja bi se bavila razrešavanjem ovih slučajeva i pritiskom na institucije da se sprovedu efikasne istrage.\nKomisija za istraživanje ubistava novinara je započela prikupljanje dokumentacije i informacija o ovim slučajevima, i vrlo rado će ih podeliti sa budućom Komisijom kada bude osnovana u Prištini, zaključuje se u saopštenju.\nkonisija za istrazivanje ubistva nov, Veran Matić


PONIŠTITE LUNI DJOGANI KUPLJENU VOZAČKU DOZVOLU - Peticije24.com\nPONIŠTITE LUNI DJOGANI KUPLJENU VOZAČKU DOZVOLU\nLuna Djogani je 31.marta na Pink televiziji u rijalitiju "Zadruga" koji se emituje uzivo svom ljubavniku Slobodanu Radanovicu priznala da je mrzelo da uči vožnju i da je platila vozačku dozvolu!\nPrema Zakonima Republike Srbije primanje i davanje mita je krivično delo.\nLuna Djogani je na prevaru dobila vozacku dozvolu sto predstavlja i ugrozavanje drugih učesnika u saobracaju!\nTrazimo da nadležni organi ispitaju u kojoj auto školi je polagala i kod kog policajca i da se Luni ponošti vozačka dozvola!Zakon treba da bude isti za sve,nema zašticenih!Zaustavimo prevare,mito i korupciju!\nSofija ilic Kontaktirajte autora peticije\nPopunite obrazac ispod da biste potpisali ovu peticiju koju je napravio Sofija ilic. Autor peticije će videti sve informacije koje prosledite putem ovog obrasca.\n3 056 3 079 Sprečite govor mržnje Sergeja Trifunovića\n688 692 Pridružujemo se nastavnicima i saradnicima Filozofskog fakulteta Univerziteta u Beogradu koji su podržali proteste građana Srbije


SNSD će danas u Istočnom Sarajevu upriličiti zvanično otvaranje predizborne kampanje, kome će prisustvovati i predsjednik stranke Milorad Dodik, saopšteno je iz Gradskog odbora SNSD-a Istočno Sarajevo.\nU 10.40 časova u Istočnoj Ilidži na šetalištu "Dr Miodrag Lazić" predviđeno je okupljanje kandidata za gradonačelnika Istočnog Sarajeva, kandidata za načelnike gradskih opština Istočnog Sarajeva, kao i kandidata za odbornike i koalicionih partnera u Istočnoj Ilidži.\nDolazak članova rukovodstva SNSD-a očekuje se u 10.55 časova, nakon čega u 11.00 časova slijedi obraćanje novinarima Dodika, koji je i srpski član Predsjedništva BiH, i kandidata koalicije "Izgradimo zajedno Istočnu Ilidžu" za načelnika Istočne Ilidže Nebojše Šešlije.\nZa 11.10 časova planiran je šetnja do Trga Republike Srbije u Istočnom Novom Sarajevu, gdje bi u 11.30 časova trebalo da počne prigodan predizborni program.\nU slučaju loših vremenih uslova, ovaj program biće održan u sali Kulturnog centra Istočno Novo Sarajevo sa početkom u 11.00 časova.\nČlanak indeksiran 30. 10. 2020 Zadnji put osvježen prije 4 sedmicu


Mađarski zvaničnik u UN-u: Migracije se moraju zaustaviti, a ne podsticati -- Gospodari lutaka -- Sott.net\nMađarski zvaničnik u UN-u: Migracije se moraju zaustaviti, a ne podsticati\nPon, 12 Ožu 2018 22:46 UTC\nMeđunarodna zajednica trebalo bi da se fokusira na napore kojima bi zaustavila, a ne podstakla migracije izjavio je danas mađarski ministar spoljnih poslova Peter Sijarto.\nOn je, govoreći u Njujorku na međuvladinoj debati Ujedinjenih nacija o migracijama, izrazio neslaganje Mađarske sa dokumentom UN prema kome je migracija pozitivan i nezaustavljiv fenomen, prenosi MTI.\nPrema njegovim riječima, prethodnih nekoliko godina pojavila su se "paralelna društva" na mnogim mjestima u Evropi kao rezultat migracija, a porasla je i pretnja od terorizma.\nKako je kazao, prema mađarskom iskustvu migracije se mogu zaustaviti i istakao da se Mađarska suočila sa ogromnim migracijskim pritiskom na južnoj granici, ali da je uz ogromne napore i troškove uspjela da je zaštiti.\nOn je dodao i da bi dokument UN trebalo da posluži da odbrani suverenitet, identitet i bezbjednost članica UN, kako bi one same odlučile kome mogu da dozvole da uđe na njihovu teritoriju.\n"Nijedna međunarodna organizacija ili dokument ne mogu da pritiskaju države da izmijene svoj društveni sastav. Mađarska neće odobriti dokument. Mađarska je podnijela predlog sa 12 tačaka u vezi sa UN-ovim paketom migracija. Mađarska neće odobriti dokument sve dok se predlozi ne uključe u nju", rekao je Sijarto.\nKomentar: Migracija stanovništva Bliskog Istoka i Sjeverne Afrike u Evropu je rezultat hegemonističke politike SAD-a i Izraela, a ta migracija će značiti velike dodatne žrtve velikog broja građana. Evropske zemlje itekako snose odgovornost, jer su učestovali u sprovođenju agresivne militantne politike SAD-a koja je uništila milione života.\nPakao na Bliskom istoku je nastao iz organiziranog i planiranog profita\nIstinski tvorci terorizma i izluđivanje Evrope


"Snažno zeleno"-naziv je Program podrške za zelene ideje - ecofeminizam\nSub. jul 2nd, 2022\n„Snažno zeleno“-naziv je Program podrške za zelene ideje\nfeb 7, 2021 ekologija, Inžinjeri zaštite životne sredine, Mladi istraživači Srbije, nefor, neformalne grupe, snažno zeleno, Zeleni inkubator\n„Snažno zeleno”, Programa podrške neformalnim grupama, koji se realizuje u okviru projekta „Zeleni inkubator“. Biće to prilika za neformalne grupe iz Srbije da realizuju svoje ideje i projekte u delo. Program će da pomogne neformalnim grupama, da se aktiviraju u oblasti zaštite životne sredine i održivog razvoja lokalnih zajednica.\nSvi zanteresovani mogu da prepuste mašti na volju i konkurišu: sa kampanjama, javnim manifestacijama, radionicama. Ulične akcije, marketinške aktivnosti, kreiranje akcionih planova i projekata, pravnu zaštitu, kao i izgradnja ili obnova zelenih infrastruktura manje površine.\nSnažno zeleno za zeleno i kreativno\n“Slobodni ste da budete kreativni sve dok plan vaše grupe unapređuje stanje životne sredine u lokalnoj zajednici. Prijave možete slati, a konkurs je otvoren do utroška sredstava u fondu. Podržaćemo najmanje 20 neformalnih grupa, a odabir projekata vršiće evaluaciona komisija četiri puta godišnje”, navodi se na sajtu Mladi istraživači Srbije.\nDetaljnije informacije o uslovima učešća i samom konkursu , pronaći ćete na stranici programa „Snažno zeleno“, ovde.\nTakođe, pozivu namenjenom organizacijama civilnog društva možete pristupiti ovde.\nSnažno zeleno-program podrške za organizacije civilnog društva.\n„Snažno zeleno“ deo je projekta „Zeleni inkubator – razvoj kompetentnog civilnog društva za podršku implementaciji pravnih tekovina EU o životnoj sredini.” Projekat, Mladi istraživači Srbije sprovode do 2022. godine u saradnji sa Beogradskom otvorenom školom i Inženjerima zaštite životne sredine.\nNeformalne grupe čine najmanje pet osoba, koje nisu registrovana organizacija, ali imaju zajednički cilj i zvaničnog predstavnika ili predstavnicu grupe.\nInovativni proizvod: Biorazgradivi stiropor\n„Zaštita životne sredine i ekonomski rast: iskustva iz Japana, EU i Srbije“


Šlep služba, autoprevoznici, Srbija, Beograd, Niš, Zemun, Novi Sad\nŠlep služba - Srbija\nautoprevoznici, šlepanje vozila, prevoz i popravka vozila\nŠlep služba Ljuba, Srbija, Beograd\nŠlep služba Ljuba uspešno posluje već 10 godina na teritoriji Srbije. Šlep služba Ljuba raspolaže sa profesionalnim i iskusnim kadrom za organizaciju pomoći na putu, kako u Srbiji tako i u inostranstvu, specijalnim vozilima adekvatno opremljenim za prevoz.\nAtlas servis, šlep služba, Srbija, Novi Sad\nAtlas servis doo je osnovan 2008 godine u Novom Sadu kao odgovor na sve veće zahteve tržišta po pitanju pomoći na putu. Kompanija je specijalizovana za pružanje brojnih usluga iz oblasti pomoći na putu, kao što su: šlepanje vozila, prevoz vozila, popravka vozila na licu mesta (struja, pneumatik, gorivo)...\nŠlep služba Branislav Stanojević, Srbija, Beograd\nŠlep služba Branislav Stanojević nastavlja porodičnu tradiciju dugu više od 40 godina. Visok kvalitet usluge, konstantno napredovanje i korišćenje savremene tehnologije već dugi niz godina pozicioniraju nas kao pouzdanog partnera na izuzetno zahtevnom tržištu komercijalnog transporta novih i havarisanih vozila.\nŠlep služba Basrak, Srbija, Beograd\nŠlep služba Basrak postoji od 1984. godine. Sedište firme se nalazi u Zemunu, Spirtina 2, kao i u Krnješevcima, na auto-putu Beograd-Zagreb. Vršimo prevoz svih vrsta vozila, plovnih objekata, prikolica, mašina, bagera, traktora, kamiona, autobusa...\nŠlep služba Ranđa, Srbija, Surčin\nŠlep služba Ranđa, čiji je vlasnika i osnivač Ranđelović Zoran uspešno posluje od 1988. godine. Dugogodišnje iskustvo, profesionalnost i kvalitet potvrđuju naši klijenti koji su ujedno i najboljareferenca kvaliteta naših usluga. Za sve dobro obavljene poslove zaslužan je naš tim.\nAutoprevoznička radnja Željko Petrović, Srbija, Beograd\nŠlep služba Beograd - Autoprevoznička radnja Željko Petrović je uspešna i dinamična kompanija koja već dugi niz godina vrši transport putničkih vozila, kombija, manjih teretnih vozila (do 3300kg), motocikala, traktora, čamaca i mnogih drugih plovnih objekata na teritoriji Srbije i inostranstvu.\nPreduzeće Foka d.o.o., šlep služba, Srbija, Niš\nPreduzeće Foka d.o.o. formirano je 2000. godine sa ciljem da poboljša i obezbedi poslovanje i ispuni zahteve kupaca na vrhunskom nivou. Preduzeće je u stanju da ispuni i najdelikatnije zahteve svojih klijenata.\nŠlep služba Ikonić, Srbija, Beograd\nŠlep služba Ikonić osnovana je 1985. godine u Beogradu. Sedište kompanije je u Beogradu, a njen osnivač i direktor je Radoje Ikonić. Šlep služba Ikonić je specijalizovana za transport vozila i putnika u zemlji i inostranstvu, a dugogodišnje iskustvo rezultuje velikim brojem zadovoljnih klijenata.\nAuto Šlep Stojča, Srbija, Niš\nAuto Šlep Stojča je osnovan 24.01.1994. godine od strane preduzetnika Stojančić Slaviše. Osnovne delatnosti firme su auto servis, šlep i taxi služba. U okviru svojih prostorija poseduje i apartman koji je dostupan na korišćenje mušterijama dok se ne otkloni kvar na njihovom prevoznom sredstvu.


BDP Архиве - Biznis i Finansije\nJavni dug Srbije je na kraju septembra ove godine iznosio oko 29,60 milijardi evra, što je 56,5 odsto bruto domaćeg proizvoda (BDP), objavilo Ministarstvo finansija.\nNa kraju avgusta javni dug je bio oko 28,48 milijardi evra ili 54,3 odsto BDP-a.\nJavni dug Srbije na kraju 2020. godine iznosio je oko 26,67 milijardi evra i imao je udeo u BDP-u od 57 odsto.\nRealni rast bruto domaćeg proizvoda (BDP) Srbije u drugom kvartalu 2021. godine, u odnosu na isti period prethodne godine, iznosio je 13,7 odsto, objavio je danas Republički zavod za statistiku. Desezonirana serija podataka pokazuje rast BDP-a u drugom kvartalu 2021. godine od 1,3 odsto u odnosu na prethodni kvartal.\nPosmatrano po delatnostima, u drugom kvartalu ove godine, u odnosu na isti period prethodne godine, značajan realni rast bruto dodate vrednosti zabeležen je u sektoru trgovine na veliko i malo i popravke motornih vozila, saobraćaja i skladištenja i usluga smeštaja i ishrane, 33,3 odsto.\nRast je bio i u sektoru industrije i snabdevanja vodom i upravljanja otpadnim vodama, 13,5 odsto i sektoru stručnih, naučnih, inovacionih i tehničkih delatnosti i administrativnih i pomoćnih uslužnih delatnosti, 30,9 odsto.\nIndustrijska proizvodnja veća za 1,7 odsto\nKada je reč o industrijskoj proizvodnji, ona je u julu 2021. godine veća za 1,7 odsto nego pre godinu dana. Kako je naveo Republički zavod za statistiku, u periodu od januara do jula ove godine industrijska proizvodnja veća je za 7,8 odsto u odnosu na isti period 2020. godine.


Prognoze utakmica 19-11-2020\nKhimki – Efes: Analiza utakmice\nDanas su na rasporedu prve utakmice desetog kola Eurolige. U toku ove sedmice se igralo deveto kolo u kome su rezultati bili poprilično očekivani, izuzev poraza Efesa i Milanoa. Za analizu smo odabrali utakmicu petog kola Eurolige između Khimkia i Efesa. Khimki je pred početak nove sezone doveo nekoliko vrhunskih igrača i apetiti ekipe u […]\nPrognoze utakmica 18-11-2020\nMilano – Crvena Zvezda: Analiza utakmice\nU posljednjih 30 dana, Milano je odigrao samo jednu utakmicu u Evroligi i nju su izgubili na gostovanju kod Valencije. Razlog je naravno virus korona, ali dva su razloga zbog čega Italijani nisu igrali mečeve. Prvo su im odgođeni dueli protiv timova koji su imali zaražene igrače, a onda je ista sudbina snašla i sastav […]\nBrescia – Mornar Bar: Analiza utakmice\nJuče se nije ostvarilo ono što smo prognozirali, pošto je ekipa Eferala vrlo lošu utakmicu, odnosno Bayern je odigrao iznad svih očekivanja i uspeo da zabeleži svoju sedmu pobedu na devetoj Evroligaškoj utakmici. Danas što se tiče tipova i analiza, nastavljamo sa košarkaškim utakmicama, ali se vraćamo našem omiljenom total marketu, pošto smo na jednoj […]\nAlba Berlin – ASVEL: Analiza utakmice\nDanas su na rasporedu posljednje utakmice devetog kola Eurolige. Jučer je u sklopu ovog kola odigrano pet utakmica. Bayern je Istanbulu napravio iznenađenje dok su ostali favoriti opravdali tu ulogu. Za analizu smo odabrali utakmicu između Albe i ASVEL Lyon-Villeurbannea, ekipa koje nisu na najbolji način ušle u novu sezonu. Ove ekipe su igrale i […]\nPrognoze utakmica 17-11-2020\nEfes – Bayern Munich: Analiza utakmice\nOva nedelja nam donosi baš veliki broj košarkaških utakmica pošto se igra duplo kolo u svim evropskim tkamičenjima, a što se tiče tipova i analiza, kao i uvek pokušaćemo da nađemo najbolje utakmice za klađenje, kako bi našim čitaocima doneli profit na kladionici. Danas nam se najviše sviđa jedna utakmica koja se igra u okviru […]\nPrognoze utakmica 15-11-2020\nJuče smo imali neverovatnu dozu sreće pošto je u četvrtoj četvrtini palo samo 25 poena na utakmici Cibone i Partizana i na taj način je naš Under ostao u životu. Nastavljamo dalje, te naša današnja analiza dolazi iz Italijanske Serie A Lige, gde se u Sassariju igra jedan od velikih derbija prve lige, pošto domaća […]\nBaskonia – Obradoiro CAB: Analiza utakmice\nDanas su na rasporedu utakmice jedanaestog kola španjolske ACB lige. Za analizu smo odabrali utakmicu između Baskonie i Obradoiroa. Utakmica između ekipe koja je projektivana za sredinu tablice i Baskonie prošlogodišnjeg šampiona ACB Lige. Baskonia je prošle sezone po četvrti put u svojoj historiji postala prvak Španjolske. Oni su u finalu košem Luke Vildoze tri […]\nPrognoze utakmica 14-11-2020\nNismo uspeli da napravimo tri za redom, jer je Real Madrid van svih naših očekivanja odlučio da odbranom pobedi, a Crvenu zvezdu su spustili na samo 25 poena za poluvreme. Šteta za pik jer je u prvoj četvrtini palo čak 47 poena sa obe strane. Nastavljamo dalje, te naša današnja analiza dolazi iz ABA Lige, […]\nPrognoze utakmica 13-11-2020\nASVEL – Zenit Petersburg: Analiza utakmice\nPrije dva dana, košarkaši Asvela odigrali su najslabiju utakmicu ove sezone i doživjeli težak poraz od beogradske Crvene zvezde u svom „Astroballu“. Francuski tim je dobro počeo meč, ali druga i treća četvrtina su u potpunosti pripale crveno-bijelima, pa se tim T.J. Parkera sada nada da mogu pokazati reakciju i dokazati svima da im je […]\nCrvena zvezda – Real Madrid: Analiza utakmice\nJuče smo nastavili uspešnu seriju pogođenih košarkaških utakmica i danas ćemo probati da napravimo het-trick, a naša današnja analiza dolazi iz EuroLeague takmičenja, gde u Beogradu solidna ekipa Crvene zvezde dočekuje legendarnu ekipu Real Madrida, koja nije tako dobro krenula u ovom takmičenju ove sezone. Realno, Crvena zvezda se nikako ne može zvati Over ekipom, […]


Volkswagen: Pad prodaje od 20% u novembru - AUTOMOBILI\n23/04/2021 7:20:16 PM\nNASLOVNA / VESTI / Volkswagen: Pad prodaje od 20% u novembru\nVolkswagen je u Velikoj Britaniji pretrpeo pad prodaje od gotovo 20% u poređenju sa istim mesecom 2014. godine. Nemačka kompanija je registrovala 12.958 novih prodatih modela u poređenju sa 16.196 primeraka u istom mesecu prošle godine. To je učinilo da Golf padne sa trećeg mesta najprodavanijih na četvrto, dok je VW Polo ispao kompletno sa “Top 10” liste. Dok Audi nije pretrpeo veliki pad prodaje sa 4.41%, Seat i Škoda su takođe loše prošli tokom novembra sa padom prodaje od 23.83% i 10.98%, respektivno.\nIako ovaj jedan mesec deluje loše, broj Volkswagen vozila koji se prodaju je i dalje u porastu za celu godinu, ali su Škoda i Seat u padu što nije očekivano. Predstavnici Volkswagena su svesni velikih fluktuacija u prodaji, ali smatraju da će uspeti da završe ovu godinu sa makar malim povećanjem prodaje u odnosu na 2014. godinu.\nTagoviAutomobili engleska pad prodaje prodaja velika britanija Volkswagen\nPrethodno BMW će prestati sa proizvodnjom M2 kupea u 2020\nSledeće Audi Q2 stiže u 2016?


Znanjem do posla, šansa za 50 mladih u Čačku - Ozonpress :: internet portal\nZahvaljujući projektu “Znanjem do posla” koji finansiraju Švajcarska, a delom i Grad, 50 mladih Čačana imaće mogućnost da kroz edukaciju u lokalnim kompanijama steknu iskustva, a potom i da se zaposle.\nSporazum o saradnji danas su potpisali gradonačelnik Čačka Milun Todorović i direktor projekta “Znanjem do posla” Oliver Štrajt.\nŠtrajt ističe da su dosadašnja iskustva odlična, navodeći podatak da je od oko 1.100 edukovanih mladih osoba, 72 odsto zadržalo poslove za koje su bili obučavani u kompanijama.\n“Ono što nam je drago jeste da možemo da pokažemo i primer dobre prakse gde se jedna lokalna samouprava odlučila da finansijski doprinese zapošljavanju mladih. Time daje jedan pozitivan signal mladima koliko je bitno Gradu da ljudi ostanu i napreduju u ovom lepom kraju, gde postoje mogućnosti i za rad firmi koje imaju velike izvozne planove, rade na modernim tehnologijama”, rekao je Štrajt.\nTodorović je objasnio da je udeo lokalne samouprave 30 odsto u odnosu na iznos sredstava od 5.000.000 dinara za ovaj projekat, dodajući da je ostali iznos obezbedila ambasada Švajcarske.\n“Imali smo odlično iskustvo sa našom velikom i lokalnom kompanijom Staks tehnolodži iz prošle godine i to je bio pilot-projekat, pionirski poduhvat koji je uspeo. Ono što je naš najveći cilj jeste da mladi ostanu u Čačku, drugi da se vrate”, naglasio je Todorović.\nZamenik direktora Švajcarske kancelarije za saradnju Derek Džordž, izjavio je da je reč o bilateralnom projektu između vlada Švajcarske i Srbije koji radi na unapređenju zapošljavanja mladih.\n“Pre sastanka samo posetili kompaniju Staks i saznali da je potreba za mladim, novim radnicima velika i da je to jedna od njihovih motivacija da uđu ovakve programe. Smatramo da je to interes kompanija na lokalu da se uključe u ovakve inicijative kako bi došli do što boljih i kvalitetnijih radnika. Mislimo da je interes grada Čačka takođe negde očigledan da učestvuje u ovakvoj jednoj inicijativi kako bi se što više mladih ljudi poslovno angažovalo”, naglasio je Džordž.\nPartner na ovom projektu je Razvojni biznis centra iz Kragujevca, čiji je zadatak realizacija na nivou lokalnih samouprava i zajednica.\n“Ovo je jedna velika stvar zato što od Švajcarske ne dobijamo samo novac, već i znanje, novu metodologiju koju možemo da spustimo i implementiramo u Srbiji. Čačak je godinama lider kako u kreiranju, tako i u implementaciji lokalnih politika zapošljavanja u Srbiji i zato nam nije iznenađenje da je prvi pristupio projektu”, izjavio je Nemanja Jovičić iz Razvojnog biznis centra iz Kragujevca.\nOn je pozvao mala i srednja preduzeća iz Čačka, sve one koji imaju potrebu da zapošljavaju određene kadrove, a susreću se sa problemom pronalaska na tržištu rada, da se prijave.\nIstovremeno pozvao je i mlade bez posla uzrasta od 18 do 30 godina, a žele da se dokvalifikuju, prekvalifikuju, da se takođe prijave na program “Znanjem do posla”.\nSloboJol 28/10/2020 u 06:12 Odgovorite\nEvo šanse za Milana Bojovića….mladi dipl.ecc…konačno da nadje posao u struci.Ljudi gde je ovaj Bojović. Isključio facebook…a uoči izbora npnstop objavljivao i kada se bandera postavi\nzeljko damjanovic 28/10/2020 u 06:42 Odgovorite\nValjace lazni magistar cak i na ovom projektu\nMilune sram te bilo 28/10/2020 u 07:47 Odgovorite\nMilune Todorovicu,lekari hitne pomoci i opste prakse nisu primili ni dinara od kovida!Sta je Pajovic uradio sa tolikim dobijenim novcem?Zasto je samo uplatio nacelnici hitne pomoci koja nije pregledala ni jednog jedinog pacijenta,g.sestri koja takodje nikad skafander nije obukla,doktoru koji ni specijalizaciju nije mogao da zavrsi……Koliko je sebi i njegovoj glavnoj uplatio?Da li je ovo slika Cacka?Dok ti se direktori bogate posten svet jedva prezivljava!\nDragojlaa 28/10/2020 u 13:33 Odgovorite\nA plate 180000\nMa dajte o cemu vi pricate


Investitori dobijaju olakšice za fabrike u gradovima – ASinfo Portal\n15.12.2021. / 15:20\nBANJALUKA – Investitori koji namjeravaju da grade fabrike iz oblasti prerađivačke industrije u gradskim područjima ubuduće bi trebalo da budu oslobođeni plaćana naknade za promjenu namjene poljoprivrednog zemljišta u nepoljoprivredne svrhe.\nPrijedlog zakona o izmjeni Zakona o poljoprivrednom zemljištu, koji će razmatrati poslanici Narodne skupštine RS, propisuje ukidanje navedene naknade što bi trebalo da olakša investicije u izgradnju proizvodnih objekata.\nU Vladi su naveli da su razlozi za donošenje ovog zakona sadržani su u potrebi uklanjanja administrativnih prepreka za investitore.\n„Ovim zakonom izmijenjena je odredba kojom se uređuje oslobađanje od plaćanja naknade za promjenu namjene poljoprivrednog zemljišta, tako da se ova naknada ne plaća, između ostalog, i u slučaju izgradnje objekata u oblasti prerađivačke industrije, propisanih uredbom kojom se uređuje klasifikacija djelatnosti u Republici Srpskoj“, naveli su u Vladi.\nZakon se donosi po hitnom postupku, a opravdanje za to Vlada vidi u opštem interesu, ističući da će na taj način što brže biti otklonjene proceduralne prepreke za oporavak privrede.\n„Prijedlog zakona pozitivno će uticati na lakšu i jeftiniju izgradnju prerađivačkih kapaciteta, kao i olakšati investicije u izgradnju proizvodnih objekata“, naveli su.\nPojašnjavaju da trenutno zakonsko rješenje propisuje da se naknada za promjenu namjene poljoprivrednog zemljišta u nepoljoprivredne svrhe ne plaća u slučaju izgradnje objekata u oblasti poljoprivredne, prehrambene, tekstilne industrije i industrije za proizvodnju obuće i namještaja, samo u slučaju da se poljoprivredno zemljište na kome se vrši promjena namjene nalazi u seoskom području.\nSada se od obaveze plaćanja naknade oslobađa i izgradnja objekata u oblasti prerađivačke industrije, nezavisno od toga da li se gradnja planira u gradskoj zoni ili u seoskom, odnosno vanurbanom području.\nPodsjećamo, Unija udruženja poslodavaca Republike Srpske inicirala je da se u Program ekonomskih reformi 2022–2024. godina uvrste i mjere koje će olakšati investicije u izgradnju proizvodnih objekata.\nŠto se tiče uticaja na javne budžete, u Vladi navode da će Prijedlog zakona imati negativan uticaj na budžet Republike Srpske i lokalne budžete jer se naknada do sada usmjeravala na način da je 30 odsto od naplaćene naknade išlo u budžet RS, a 70 odsto u budžet grada ili opštine na čijem području se nalazi zemljište.\nPortal CAPITAL već je pisao kako Vlada rasterećuje privredu na račun gradova i opština te da se u tom smislu mijenja i Zakon o komunalnim taksama, kojim se ukida naknada za isticanje poslovnog imena.\nTagovi: naknadapoljoprivredno zemljiste


Vučić: Da je do partije, već bih raspisao izbore, ali… - Info 24\nDa su u pitanju partijski razlozi, još pre 15 dana bih raspisao izbore, rekao je predsednik Vučić i istakao da će ključni faktor kojim će se rukovoditi po tom pitanju biti državni, a ne partijski interesi.\n„Mi imamo legitimnost, ali, ako neko sumnja i kaže da nas narod ne želi, spreman sam da to i proverim“, rekao je srpski predsednik i lider SNS.\nOn je podsetio da su svojevremeno Ðilas i Pajtić vladali sa svega 6 do 10 odsto podrške u Beogradu i Vojvodini i da ih uopšte nije zanimala legitimnost.\n„Rukovodiću se državnim, a ne partijskim razlozima, a da su u pitanju partijski razlozi još pre 15 dana bih raspisao izbore, ali moje je da brinem o Srbiji. Pred nama su važni razgovori, ako ih bude, ako budu ukinute takse u Prištini“, rekao je on.\n„Da damo 20 metara prednosti, a da trčimo na sto metara, to nećemo“, rekao je Vučić na pitanje novinara.\n„Neka nateraju Prištinu da ukine takse. Kada to urade, mi smo za dijalog spremni“, podvukao je on.\nInače, kaže, ne vidi kako može da se razgovara o „nečemu što je od istorijskog značaja, a neko je prekršio sve norme međunarodnog prava, građanske slobode, slobodu protoka robe i usluga.\n„Neka oni prvo obave svoj posao”, poručio je on.\nTags: ali.., beograd, Da je do partije, info24, portal www.info24.rs, Već bih raspisao izbore, vucic\nSavski trg – novi glavni trg srpske prestonice


Energyobserver - REGION / EU / MAĐARSKI MVM PLANIRA ŠIRENJE U REGIONU PRE IZLASKA NA BERZU / REGION/EU / AUTOR: BALKAN GREEN ENERGY NEWS\nŠirenje uključuje i projekte u Mađarskoj, gde je MVM kupio firme od nemačke kompanije E.ON, kao i jednu neprofitabilnu elektranu na ugalj, koju planira da transformiše u postrojenje za proizvodnju obnovljive energije, piše Bloomberg. MVM je takođe dogovorio saradnju sa Elektroprivredom Srbije (EPS) i Srbijagasom, a planira i otvaranje ogranka u Beogradu u septembru.\nMVM vidi Srbiju kao bazu za ulazak na tržišta Bosne i Hercegovine, Crne Gore, Severne Makedonije i Bugarske\nMađarski ministar spoljnih poslova i trgovine Péter Szijjártó je nakon sastanka sa srpskim ministrom rudarstva i energetike Aleksandrom Antićem u Budimpešti u junu rekao da dve zemlje planiraju da dupliraju kapacitet elektroenergetske interkonekcije i prekograničnu trgovinu strujom. U intervjuu, Kóbor je rekao da MVM vidi Srbiju kao bazu za ulazak na tržišta Bosne i Hercegovine, Crne Gore, Severne Makedonije i Bugarske.\nMVM je navodno u trci za ČEZ-ove firme u Rumuniji i deo poslovanja kompanije Innogy u Češkoj\nOsim planova na Zapadnom Balkanu, MVM je takođe navodno jedan od ponuđača za sedam firmi češke energetske kompanije ČEZ u Rumuniji, čija je vrednost procenjena na 1,07 milijardi evra, ali je Kobar u intervjuu odbio da to komentariše. U Češkoj, MVM je predao ponudu za segment poslovanja sa stanovništvom kompanije innogy, koja je snabdevač prirodnim gasom i električnom energijom.\nMađarska kompanija planira da za godinu dana duplira svoje kapacitete za solarnu energiju\nMVM ima 150 MW instalisanog kapaciteta za solarnu energiju, a planira da ga duplira u roku od godinu dana i kasnije poveća na 500-600 MW, navodi se u izveštajima. Planovi kompanije takođe obuhvataju proširenje mreže punjača za električna vozila izvan granica Mađarske. MVM ima najveću takvu mrežu u Mađarskoj, sa oko 600 punjača.


Odložena rasprava, protest protiv suda\nProtest u Prištini\nOdložena sednica Skupštine Kosova na kojoj je trebalo da se razmotri formiranje Specijalnog suda za zločine, protiv kojeg su danas protestovali veterani OVK\nSednica skupštine Kosova na kojoj je trebalo da se razmatra o ustavnim amandmanima za formiranje Specijalnog suda za zločine bivše OVK-a, kao i da se glasa za Zakon o osnivanju tog suda, odložena je na neodređeno vreme. Istovremeno ispred zgrade Skupštine Kosova veterani OVK protestovali su zbog najave osnivanja ovog suda jer on, prema njihovim rečima, neće doneti ništa dobro Kosovu.\nRasprava o usvajanju zakona o formiranju specijalnog suda odložena je na predlog šefa poslaničke grupe Demokratske partije Kosova Adema Grabovcija, jer kako je rekao, poslanicima nije dostavljen materijal iz Brisela o specijalnom sudu. Za odlaganje rasprave glasalo je 78 poslanika, dva su bila uzdržana, dok je jedan poslanik bio protiv.\nLider opozicione Inicijative za Kosovo Fatmir Ljimaj rekao je da poslanicima nije dostavljen neophodan materijal jer, kako je kazao neko želi da kupi vreme kako bi ubedio poslanike da protiv svoje volje glasaju za osnivanje specijalnog suda.\n“ Sa ovim amandmanima se ograničava naš suverenitet, uspostavljamo neki drugi ustavni sud, prostije rečeno, nadgledanu nezavisnost koju smo imali. Sada se udvostručuje nadgledanje naše zamlje na jedan sasvim drugačiji naćin. Žele da kupe vreme i nažalost ova skupština se pretvorila u parlament lutaka. Uprkos tendenciji da kupe vreme oni neće uspeti da kupe poslanike koji bi glasali protiv svoje volje”, kazao je Ljimaj.\nPoslanici Srpske liste u Skupštini Kosova bili su spremni da danas glasaju za Zakon o osnivanju Specijalog suda jer je osnivanje tog suda međunarodna obaveza Kosova rekao je Slavko Simić, poslanik Srpske liste.\n“Ono što svi moraju da znaju i da shvate je to da je osnivanje specijalnog suda međunarodna obaveza Kosova koja se prolongira već duže vreme i mislim da je to isključivo zbog nekih političkih razloga. Ono što je bitno je da sada, u ovo vreme, imamo glasove, odnosno ovaj parlament ima dovoljan broj glasova kako bi ustavne promene mogle da se izvrše i kako bi specijalni sud mogao što pre da se formira”. rekao je Simić.\nIstovremeno dok je trajala sednica parlamenta ispred zgrade kosovske Skupštine održan protest veterana OVK-a protiv osnivanja Specijalnog suda. Džavit Jašari, predsednik Udruženja veterana Oslobodilačke vojske Kosova (OVK), istako je da formiranje Specijalnog suda neće doneti ništa dobro i da se, ukoliko se glasa za formiranje suda, glasa se za nasilje i genocid.\n“Ukoliko glasaju za formiranje suda, skrnavi se ugled naroda i nacije, oskrnaviće se vrednost borbe, kao i prolivena krv hiljade poginulih u borbi. To je atak na sve invalide rata, pripadnike OVK i veterane rata. Ovom simbolikom, pozivamo poslanike da kažu ne formiranju suda jer dotiče temelje na kojima je ova država izgradjena, njime se ukida sloboda, suspenduju sve institucije države koje su izabrane i izgradjene kao rezultat borbe OVK”, rekao je Jašari.\nBivši pripadnik OVK Ramadan Ramadani kazao je da zločin nije zločin ako se borite za dobrobit svog naroda.\n“Došao sam na ovaj protest da dam podršku protiv formiranja Specijalnog suda zato što mi nismo uradili ništa, nikakve zločine, mi smo branili narod i borili se za ovu zemlju”, kazao je Ramadani.\nNakon što su obavešteni da je sednica odložena, demonstranti, ispred kosovske skupštine su se razišli.